open-index/open-wikipedia-markdown huggingface dataset:
1964年奧運會聖火接力

**1964年奧運會聖火接力**，嗰時叫**東京世運會聖火**，係指一九六四年東京世運會舉行時嘅聖火，當時係第十八屆世運會。

東京世運會，係亞洲首次世運會。聖火由奧林匹克火把乘住，喺希臘奧林匹亞點起，東行經亞洲各城，傳到日本東京場地。聖火坐飛機，到唔同城。城城之中，捧棒傳聖火，點着火盆，再搭飛機去其他城。到咗十月十號，到東京場地，點着火盆，當年世運會亦正式開幕。聖火最後閉幕禮而熄滅。

## 火把
當時香港工商日報話，火把係銅造，似神燈一盞。查實一九六二年，世運會有委員會，制訂傳送裝備。火把係要易點，抵得住大風落雨，亦要易於棄置。東京奧運會火把，係長管形，下有托。管係不鏽鋼製，黃銅色。而托係鋁製，暗黃銅色，爲咗輕身而用鋁。火把長六四五毫米，重八百卅六克。

## 路線
聖火傳經好多城市，除咗雅典同伊斯坦堡喺歐洲，全部都喺亞洲，大部份喺日本國內。聖火傳送大致順利，除咗香港一站因打風整壞飛機，換機阻咗一日。

## 奧林比亞
1964年8月21號，希臘王君士坦丁二世，同身爲希臘奧委會主席嘅公主艾連，一齊喺奧林比亞主持點取火。女祭司拎住火把，用日光聚焦點着。經神廟沿海跑到雅典。

## 雅典
8月23號二點十五分，日航飛機去土耳其伊斯坦堡。

## 伊斯坦堡
聖火五點鐘到伊斯坦堡市郊，過咗一晚，24號飛到貝魯特。

## 貝魯特
聖火廿四號到貝魯特。

## 德黑蘭

## 拉夏

## 新德里

## 仰光

## 曼谷

## 吉隆坡

## 馬尼拉

## 香港
世運聖火，1964年9月4號抵港，第二日9月5號離港。當時香港行夏令時間，實際係慢一粒鐘。聖火由菲律賓馬尼拉赴港，搭日航飛機，名富士。其時颱風露比臨襲香港，經已掛一號戒備信號。飛機未到，就偶落大雨，但無減香港人嘅熱情，萬人沿途等聖火，水洩不通。聖火原定六點抵港，之但要兜路避風，要六點廿分先到，地爲啟德機場。日人高島文雄，戴住白手套聖聖火捧落機，交到葡籍跑手蒙帝路離開機場。會長沙利士到場迎接。蒙帝路送到宋皇台道轉角，傳火到傑他利士嘅火把。由土瓜灣到紅磡一段，傑他利士傳到菲爾特。喺漆咸道、楠道到加士居道交界，菲爾特傳畀威林起路，威林起路向尖沙嘴走，有李美度士接應。直到尖沙嘴碼頭側邊嘅九龍公眾碼頭，就交畀柏士過海。搭海事署輪船四十五號，到皇后碼頭。碼頭上有張乾文接應，跑到大會堂點火盆。當時香港總督戴麟趾演辭中，市政局決定立世運道同世運公園，以資紀念。其時掛咗三號風球。聖火過咗一晚，要返到機場。

## 台北
聖火响9月6號由日本航空專機運抵台北市，傳遞路線由松山機場出發，經民權東路、南京東路、西門町中華路、總統府、信義路、南京東路，以台北市立體育場（而家叫做「台北田徑場」）為終點。聖火响第二日（9月7號）按原路線反方向運到松山機場離開台北。為咗迎接聖火首次經過台北，中華民國政府整咗一座毛公鼎造型嘅聖火台擺喺台北市立體育場門口前面，畀聖火停駐一晚。

呢個係到而家唯一一次入咗台灣嘅奧運聖火。

## 日本

### 那霸
都普

**都普**（Duple）係英國一間巴士及客車車身製造廠。

## 史
都普（當時全名**Duple Bodies & Motors Ltd**）喺1919年響倫敦Hornsey成立，1926年喺倫敦Hendon起咗間新廠去迎接更多訂單。

1946年都普嘅英文全名改為**Duple Motor Bodies Ltd**。

1952年都普收購Nudd Brothers & Lockyer Limited，後來佢連同幾間新收購嘅廠房一齊改名叫**Duple Motor Bodies (Midland) Limited**。1958年，都普收購車身廠Willowbrook Limited，但Willowbrook呢個名一直被保留。1960年，都普收購位於黑池嘅車身廠H. V. Burlingham Limited，並喺1962年將佢改名為**Duple Motor Bodies (Northern) Limited**。

1968年起，都普嘅車身生產陸續集中喺黑池，公司嘅英文全名亦改為**Duple Coachbuilders Limited**。1971年，都普將Willowbrook賣走。

1980年，都普宣佈收購TI Metsec（即係Metal Sections）嘅巴士車身散件生產業務，並將佢注入自己新嘅附屬公司都普金屬部分。

踏入1980年代，都普受到客車市場萎縮同埋國外廠商嘅競爭所影響，業務開始萎縮。1983年，都普俾Hestair Group（當時已擁有丹尼士車廠）收購並改叫**Hestair Duple**。英國公營交通服務私有化喺1986年開始，都普嘅業務都係冇起色。

1989年都普轉賣畀Trinity Holdings，但喺同年7月都普嘅業務就被放棄，大部分都普車身嘅生產權俾Plaxton收購，其後都普嘅Dartline車身（畀丹尼士飛鏢用）設計就俾Carlyle買咗。

## 參考
* Townsin, A. A. (1997). *Duple: 70 Years of Coachbuilding*. Venture Publications Ltd. ISBN 1-898432-46-5
* Ogden, Eric (1976). *Duple: A Pictorial Survey of Their Activities from the Twenties with a Brief History*. Transport Publishing Company. ISBN 0-903839-12-1
利蘭

**利蘭**（Leyland Motors Ltd）係英國Leyland一間汽車製造廠。

## 史
### 成立初期至二戰時期
1896年，利蘭前身Lancashire Steam Motor Company成立，初期係出蒸汽機車，其後公司自行研製出汽油引擎，用喺自己出嘅車道。1907年Lancashire Steam Motor Company收購Preston嘅Coulthards公司之後改名為利蘭。

出巴士及貨車係利蘭嘅主要業務，不過利蘭喺1920年代曾經出過私家車。

喺兩次世界大戰期間，利蘭都集中為英國政府生產軍用車。

### 戰後擴張
1946年，AEC同埋利蘭共同組成British United Traction（BUT），去生產無軌電車同埋鐵路等產品。

1953年，利蘭開始同丹麥嘅DAB公司（Dansk Automobil Byggeri A/S）合作，DAB喺多架自己嘅巴士上用利蘭組件，後來利蘭喺1970年代買入DAB大部分股權並將佢改名為Leyland-DAB。

1954年，利蘭容許印度Ashok Motors喺當地出商用車。1955年7月4號，Ashok Motors改組為Ashok Leyland，利蘭持有部分股權。

除此之外，利蘭喺1950年代到1960年代收購多間車廠：

* 1951年：亞比安
* 1955年：Scammell Lorries Limited
* 1960年：Standard Triumph
* 1962年：Associated Commercial Vehicles（ACV），包含AEC、Thornycroft（當時叫Transport Equipment (Thornycroft) Ltd）、Park Royal Vehicles同埋Charles H. Roe。之後利蘭英文全名改為**Leyland Motor Corporation**
* 1965年：Bristol Commercial Vehicles同埋Eastern Coach Works（ECW）嘅四分之一股權（用Park Royal Vehicles三成股權交換）
* 1967年：路華汽車

1968年，利蘭同英國汽車控股公司（British Motor Holdings）合併為英國利蘭汽車公司（British Leyland Motor Corporation）。當時英國汽車控股公司擁有佳牌、丹拿、柯士甸、摩利士等商用車牌子，呢次合併亦將佢哋帶入呢個新機構。

### 英國利蘭時期

1969年，英國利蘭汽車公司同國營嘅National Bus Company成立Leyland National公司，喺Workington出同名巴士，雙方各佔一半股權。同年，英國利蘭汽車公司喺Bristol同埋ECW嘅持股量增至一半，並將Park Royal同埋Roe嘅一半股權賣畀National Bus Company。Bristol、ECW、Park Royal、Roe同埋Leyland National公司被撥入Bus Manufacturers (Holdings) Ltd。

由於英國利蘭汽車公司規模太大難管理，而旗下亦有好多類似產品，構成內部競爭，再加上其他原因，令集團出現財政問題。1974年12月，英國政府向英國利蘭汽車公司注資。

1975年，針對英國利蘭汽車公司問題而寫嘅Ryder Report發表之後，英國利蘭汽車公司被國有化並改叫英國利蘭（英文全名British Leyland Limited），並分成4個部門，利蘭商用車生產部稱為**Leyland Truck and Bus**（1978年改叫**Leyland Vehicles**）。英國利蘭喺1979年再改名為BL，同年利蘭新嘅貨車廠Leyland Assembly Plant啟用。

1981年，Leyland Vehicles再分拆為Leyland Bus同埋Leyland Trucks。

1982年底，National Bus Company將持有嘅Bus Manufacturers (Holdings)嘅股權賣埋畀Leyland Bus。

1986年，BL改名為路華集團。

### 後英國利蘭時期
1986年Leyland Bus宣佈俾管理層收購，股權轉讓喺1987年1月完成，嗰時好多原英國利蘭嘅巴士廠已經執笠或者冇出巴士，只剩返利蘭原本喺Farington間廠同埋Workington廠房。Leyland Bus喺1988年俾富豪車廠收購，1993年中執笠，同年富豪喺蘇格蘭Irvine重開巴士生產線。

1987年，Leyland Trucks同荷蘭DAF合併，公司喺英國稱為Leyland DAF。1993年DAF出現財政問題，英國貨車業務以管理層收購方式分拆成幾間公司：出貨車嘅Leyland Trucks、出客貨車嘅LDV Limited，同埋零件廠Multipart。1998年起Leyland Trucks隸屬美國PACCAR公司。

## 睇埋

* 利蘭泰坦
* 利蘭Atlantean
* 利蘭珍寶
* 利蘭National
* 利蘭泰坦 (B15)
* 利蘭勝利二型
* 利蘭奧林比安
1990年代台灣

**1990年代嘅台灣**喺政治、經濟同埋民生上都有唔少重大變化。

## 政治
第一屆民選北高市長選舉喺1994年舉行，第一屆民選總統選舉喺1996年舉行。

## 經濟
1990年代台灣經濟起飛，喺1990年，台灣人均國民收入已經有10000美元。

## 娛樂

## 對外關係
台灣同韓國喺1992年8月24日斷交，同南非嘅關係亦喺1998年斷裂。
Plaxton

**Plaxton**係英國一間巴士及客車車身製造廠，現時隸屬亞歷山大丹尼士。

## 歷史
Plaxton喺1907年成立，最初係做建築行業，第一次世界大戰後開始出汽車車身。第二次世界大戰期間，Plaxton生產停頓，間廠改出軍用飛機。

1980年，巴士車身製造廠Reeve Burgess成為Plaxton附屬公司，後來Reeve Burgess出咗Beaver小巴車身同埋Pointer中型巴士車身，兩款車身都喺市場上取得成功。1991年Plaxton閂咗Reeve Burgess並將呢兩款車身收為己用。

而Plaxton同同屬巴士車身製造廠嘅都普係老對手，1989年Plaxton收購多款都普產品嘅生產權。而喺同一年，Plaxton收購Henlys，公司全名改叫Plaxton集團，1992年再改名為Henlys集團，但Plaxton牌子就繼續保留。

1995年，Henlys集團將Northern Counties收購，並喺1999年以Plaxton完全取代Northern Counties呢個名。

2001年，Henlys集團同擁有丹尼士車廠同埋亞歷山大車身公司嘅Mayflower Corporation合組一間叫TransBus International嘅公司，Plaxton呢個名俾TransBus取代。2004年3月31號，TransBus連同佢嘅大股東Mayflower Corporation一齊被接管。同年5月17號，TransBus客車及小巴車身生產業務（包括位於Anston同埋Scarborough嘅廠房）俾管理層收購，並用返Plaxton呢個名。Plaxton獨立之後，喺2005年再出返城市巴士。

2007年5月，Plaxton俾亞歷山大丹尼士收購，令原本TransBus分開咗嘅業務合番埋。同年稍後，亞歷山大丹尼士Enviro 200車身生產移入Plaxton喺Scarborough嘅廠房。

2010年1月1號起，Plaxton公司完全併入亞歷山大丹尼士嘅公司架構之內，而Plaxton呢個牌子名就繼續用落去。

## 參考

## 出面網頁
*Plaxton
*Plaxton 100 Years
Salvador Caetano

**Salvador Caetano**係葡萄牙一間巴士車身製造廠同埋汽車經銷商，1946年成立。

公司喺幾個歐洲同埋非洲國設有分公司，包括英國同埋西班牙。其中Salvador Caetano喺1998年晌英國Waterlooville設立車身製造廠S C Coachbuilders Ltd，S C Coachbuilders車身生產維持到2007年。

## 出面網頁
*Salvador Caetano
Tilling-Stevens

**Tilling-Stevens**係英國Maidstone一間巴士及貨車製造廠。佢嘅特別之處係出過汽油電動車（用汽油引擎發電，摩打行車），不過亦出過用傳統引擎嘅車。

Tilling-Stevens嘅前身**W.A. Stevens**喺1897年成立，並喺1906年出佢嘅第一架汽油電動車。後來巴士公司Thomas Tilling將佢收購並將佢改名為Tilling-Stevens。

1930年代，Tilling-Stevens收購位於Southport、被接管多年嘅巴士及貨車製造廠Vulcan，並將生產集中喺Maidstone。

Tilling-Stevens喺1950年賣咗畀英國汽車集團Rootes Group。Tilling-Stevens個名去到1952至1953年就冇咗，而佢間廠就改出其他嘢，並運作到1970年代，最後俾佳士拿收購。
Volgren

**Volgren Australia Pty Ltd**係澳洲一間巴士車身製造廠。

Volgren由富豪同埋澳洲巴士營運商Grenda Corporation喺1977年成立，原本係專為富豪巴士出車身，1987年起為所有牌子嘅巴士出車身。Volgren曾經一度係Grenda Corporation嘅附屬公司，2011年擁有Grenda Corporation嘅Grenda家族將Grenda Corporation賣走，而Volgren大部分股權亦賣咗畀Marcopolo S.A.，Grenda家族改為持有少部分Volgren股權。

Volgren巴士車身亦有出口去紐西蘭同埋東南亞等地，而佢亦有出車身散件畀人嵌。

## 出面網頁
*Volgren
Van Hool

**Van Hool**係比利時Koningshooikt一間製造廠，1947年成立。現時產品包括巴士（包括成架巴士同埋車身）、無軌電車同埋汽車拖卡。

## 出面網頁
* Van Hool
Wright Group

**Wright Group**（註冊公司名**Wrights Group**）係英國北愛爾蘭Ballymena一間製造廠，現時主要出巴士。

Wright喺1946年成立，當時公司全名係**Robert Wright & Son Coachbuilders**。佢嘅巴士車身生產業務喺1990年代一路發大，1993年出產英國首批低地台巴士車身，2001年出首個雙層巴士車身。

2000年代初，Wright借用其他廠商嘅底盤出產自己首架柴油/電力混合動能巴士，2006年Wright成為首間出柴油/電力混合動能雙層巴士嘅公司。2012至2017年，Wright喺嗰時倫敦市長約翰遜帶動之下，生產咗1000架專門為倫敦設計嘅New Routemaster雙層巴士。

2017年底，Wright自Wright家族租用喺同市原屬日本煙草國際嘅廠房，並逐步將生產由舊廠房搬去嗰度。

2019年7月，旗下嘅Wrightbus被爆現金流出咗問題，已經揾咗德勤幫佢揾新買家或者注資。兩個月後嘅9月25號，Wright（Wrightbus International除外）因為揾唔到買家而俾德勤接管，原有嘅1250名員工裁到淨返50個。2019年10月22號，德勤確認由工業家Jo Bamford擁有嘅Bamford Bus Company已經收購咗Wright嘅業務同資產（包括Wright廠房大部分土地），至於Composites就俾Jans Composites收購。

## 分支
### 現時
* Wrightbus：專產英國車身
* Wrightbus International：專做出口生意，喺新加坡同香港有分公司
* Customcare：客戶服務
* Composites：2005年成立嘅分支，專出玻璃纖維製品
* Metallix：專做金屬製品加工
* EN-Drive：專出巴士底盤，Antrim間廠喺2013年開

### 過往
* Expotech：對外提供生產技術，同埋為美國嘅Chance/Optima Opus巴士出車身散件。已經俾Wrightbus International取代

## 產品（部分）
*New Routemaster
*Wright StreetDeck

## 參考

## 出面網頁
*The Wright Group
斯堪尼亞

**斯堪尼亞**（Scania AB；港澳地區以前叫過做**紳佳**、**世冠**）係瑞典一間重型貨車、巴士及引擎製造廠。

## 史
斯堪尼亞喺1900年成立，當時全名係**Maskinfabriks-aktiebolaget Scania**。Scania最初係出單車，1903年出第一架私家車，1905年出第一架貨車。

1911年，Scania同私家車及貨車製造廠Vabis（全名Vagnfabriks Aktiebolaget i Södertälje）合併為**AB Scania-Vabis**。1919年開始，Scania-Vabis決定集中出貨車，但公司好快就陷入財困，去到1921年已經面臨結業，結果原有嘅Scania-Vabis執笠，新嘅Scania-Vabis接收原有業務。其後Scania-Vabis再出返巴士。

1969年，Scania-Vabis同私家車及飛機製造廠紳寶（Saab AB）合併，全名改為**Saab-Scania AB**。1990年Saab-Scania私家車生產業務分裂成紳寶汽車（Saab Automobile AB），通用汽車擁有一半股權（2000年成為通用汽車全資附屬公司）。1995年Saab-Scania再分裂成Scania AB同埋做飛機以及防務生意嘅Saab AB。

1999年，富豪集團將富豪汽車賣畀福特汽車之後，打算以多出嘅資金收購Scania，但因為收購計劃可能導致壟斷而告吹。2006年，MAN AG亦有意收購Scania，但都係失敗。2008年，Scania成為福士旗下企業。

## 睇埋
* MCW-Scania Metropolitan
* Scania N113
* Scania K94
* Scania K114
* Scania K124
* Scania L94
* Scania K-series

## 出面網頁
* 斯堪尼亞
涌

**涌**（讀做「沖」，亦作**沖**）係指受潮汐影響嘅河口。潮退嗰陣，河水由涌流入海度；潮漲嗰陣，海水倒灌入涌入面。

## 詞源
《說文解字》裏便，「沖」字嘅解釋係「涌搖也。从水中。讀若動。直弓切。」而「涌」係「滕也。从水甬聲。一曰涌水，在楚國。余隴切。」嗰時「涌」仲未有對應現代cung1（粵）/chōng（普）嘅讀音，因此估計「沖」先係本字。作為地名用字嘅「沖」 喺楚地核心區嘅湖南北部亦有廣泛分佈。而「涌水」亦都係楚國河流名，所以地名用字「涌」可能來自楚文化，同楚文化隨漢人南遷有關。

## 例
喺廣州、深圳、東莞、香港、澳門一带，好多地名都含有「涌」字；亦都有寫成「沖」嘅。

* 香港：東涌、南涌、深涌、溪涌、泥涌、葵涌、大涌、鰂魚涌、麻涌、沙魚涌、蠔涌、大欖涌、涌尾
* 澳門：鴨涌、菜園涌
* 深圳：西涌、葵涌、大冲
* 廣州：東濠涌、沙河涌、上涌、羅沖圍、猎德涌
* 佛山：黎涌

有啲地名如東涌、西涌、葵涌、大涌、深涌等，喺粵港兩地都有。

## 注釋

## 參考
撈稿

**標誌**係指設計嚟代表一個人、一間公司（或者其他組織）或者一件產品，用嚟傳達嗰個人、嗰間公司或者嗰件嘢嘅某種用途或者精髓嘅嘜頭或者符號，目的係作為一種記認，令到嗰個人、嗰間公司或者嗰件嘢容易辨認。佢係品牌識別嘅重要一環；但係亦只係其中一個元素，本身並冇實質意義，佢嘅意義只係佢代表嘅嗰樣嘢。

用現代平面設計方法設計出嚟嘅標誌又叫**撈稿**（），呢啲好可能會包括牌子名或簡寫，但係喺某啲品牌識別系統，標誌嘅圖形同文字部分可能會係拆得開嘅兩件嘢；如果係呢種情況，原則上淨係圖形部分先叫撈稿，文字部分會係叫**文字標誌**（，），兩件點放埋一齊先叫啱，設計師通常會有指定。

簽名、徽章、旗等等都係代表一個人或者一個組織，廣義上都係標誌，但係喺粵語通常唔會叫呢啲做撈稿。

## 撈稿設計
設計撈稿會追求易認（distinctiveness，獨特）、易見（visibility）、易用（usability）、易記（mem&shy;or&shy;abil&shy;ity）、易明（universality，普遍適用）同經得起時間嘅考驗（durability、timelessness）；但係最低限度，通常都要簡單，同要細尺寸同單色都清楚。

上面講嘅三個最基本要求其實都可以話係出於 ｢易用｣ 嘅實際考慮。撈稿可以喺好多唔同場合用；除咗例如放喺包裝，廣告上面等等之外，亦可以被人影印、傳真、擺喺網頁、甚至印喺原子筆、刻喺木或者石頭上面等等。以前啲標誌其實可以好複雜，但係如果係呢啲用途，好多時，複雜嘅標誌根本行唔通，例如傳真、早期嘅網頁、甚至現時都用緊嘅 Favicon 等等嘅嘢都非常之低解像度，傳真更加係單色；另外，有漸變色嘅撈稿亦唔適合影印。

## 睇埋
*嘜頭
*牌子
*平面設計

## 參考資料

## 書目
* 
*
姜建清

**姜建清**（**JIANG Jianqing**，）係香港上市公司中國工商銀行（港交所：01398）嘅董事長，研究過金融實務同金融學。

## 背景
姜建清嚮上海出世，1970年去江西插隊，之後喺河南做咗3年煤礦。1979年返上海，入中國大陸金融業。佢半工讀嚮1984年上海財經大學畢業，之後嚮上海交通大學修到碩士同博士學位。

## 攷

## 出面網頁

類:銀行家
廖碧兒

**廖碧兒**（，）係香港女演員同歌手。鄉下喺廣東省佛山市順德區。2000年溫哥華華裔小姐，2001年國際華裔小姐相同冠軍，簽約香港無綫電視藝員。

## 簡歷
廖碧兒喺加拿大卑詩省嘅魯拔太子市出世同成長。2000年參加過《溫哥華華裔小姐2000》，並獲得了冠軍同最上鏡小姐獎。

## 演出
### 電視劇（無綫電視）

### 電視劇（[[ViuTV]]）
*2016年：綠豆 飾 Diamond
*2017年：前度 飾 維珍
*2018年：身後事務所 飾 茹可以嘅阿媽（第30集）
*2018年：做演藝嘅 飾 Mary
*2019年：婚內情 飾 馬淑媛
*2019年：娛樂風雲 飾 林韻麗（Mary）

### 節目主持（[[ViuTV]]）
*2021年：是滴是友

### 電影
*2002年：我老婆唔夠秤 飾演 MISS 李
*2003年：炮製女朋友 飾演 Winnie
*2004年：重案黐孖Gun 飾演 Macy
*2009年：King of Fighters 飾演 Vice
*2009年：滅門

## 拎

* 
* 
* 
*
香港國際機場旅客捷運系統

**香港國際機場旅客捷運系統**（）係香港首個無人駕駛嘅旅客捷運系統同膠輪路軌系統，設響香港國際機場客運大樓地庫，共設兩條路線，分別接載乘客往返一號客運大樓嘅東大堂同西大堂，同埋一號客運大樓同二號客運大樓。現時只提供單向由二號客運大樓往一號客運大樓東大堂嘅捷運服務，即係一般使用者唔能夠透過捷運由一號客運大樓前往二號客運大樓。海天客運碼頭永久化工程喺2010年完成後，連接一號同二號客運大樓嘅系統伸延至海天客運碼頭，令抵港旅客能更快坐船抵達其他地方。

## 資料
*路段長度：
**由東大堂往西大堂：750米
**由二號客運大樓往東大堂：430米
**由海天客運碼頭往二號客運大樓：750米
*站數：4
*每列車卡數量：4輛
*列車生產商：日本三菱重工（第一期列車），石川島播磨重工（第二期列車）
*車速：每小時62公里
*列車容量：152人
*服務時間：06:00 - 24:00
*班次：每90秒一班（另可以撳掣叫喚列車）

## 維修
香港國際機場旅客捷運系統嘅維修由港鐵公司（響2007年12月2號兩鐵合併前稱為地鐵公司）負責。

## 出面網頁
*香港國際機場旅客捷運系統
*三菱重工 - APM
*石川島播磨重工 - APM
啟思中學

**啓思中學**（**Creative Secondary School**，簡稱**CSS**、**啓思**或**啓中**）係香港一間直資中學，亦係一間同時教香港新高中課程同國際文憑課程中學項目同預科項目（IB Middle Years Programme & IB Diploma）嘅國際文憑世界學校（國際文憑學校編號：003069）。

學校位於將軍澳蓬萊路3號，喺清水灣半島隔籬，2006年創校，2009年2月被錄取做國際文憑世界學校。全體師生人數約八百人，無宗教信仰。創校校長係張紹銘，現任校長係 Stephen Hindes。

佢嘅聯繫小學係啓思小學。

## 校舍
啟思中學嘅校舍總體分做三個部份，分別係A座、B座同C座。

**A座**最近學校門口，方便接待賓客，主要係禮堂及校務處。

**B座**主要係科學實驗室及食物科技中心，以及喺一樓嘅教員休息室。

**C座**主要係課室、紡織科技中心、音樂室、電腦室、設計同科技中心同圖書館。

## 校訓
"Through this place we thrive, we serve and find our place in the world."'

## 學社
啟思中學推行學社制，佢六個社分別係紫荊（Bauhinia）、紅棉（Bombax）、黃槐（Cassia）、鳳凰（Delonix）、藍楹（Jacaranda）同龍柏（Juniper）。

## 校歌
為紀念十週年校慶，校歌係由2014-2015俢讀IBDP嘅F6學生作曲以及填詞。

## 榮譽
啟思中學連續三年獲得LEAD Creativity Award Overall Champion（Lead = Learning through Engineering, Art and Design）。

## 鄰近
*日出康城
*邵氏影城
*清水灣半島
*香港單車館
*將軍澳運動場
*坑口
**連理街，東港城
*將軍澳
**將軍澳廣場，PopCorn

## 對外交通
*巴士
**九巴 98D（特別班次）、98S
**新巴 796C、796X
*小巴
**109M

## 參考

## 睇埋
*啟思小學

## 出面網頁
*啟思中學首頁
*啟思中學教師列表
*啟思中學地圖
九龍仔游泳池

（）係香港九龍第一個公眾游泳池，喺九龍仔公園入面，係九龍城區三個公眾泳池之一。九龍仔游泳池喺1964年6月5號開張，係香港其中一個室外游泳池，由康樂及文化事務署管理。

## 設施
*主池（長50米、最少闊約23米（9泳線）、水深1.2米－3.7米） 
*副池（長約33米、水深0.9米－1.33米） 
*嬉水池 
*日光浴場 
*1000座位觀眾席
*家庭更衣室

## 開放時間
### 夏季（4月至10月）
*第一節：上晝6:30至中午12:00
*第二節：下晝1:00時至5:00
*第三節：晚上6:00至10:00
（暫停開放時段：中午12:00至下晝1:00；下晝5:00至6:00）

### 冬季（11月）
*上晝6:30至中午12:00

## 大清潔日
逢禮拜一（如果大清潔日係公眾假期，游泳池會照常開放，而大清潔日會改喺嗰個禮拜嘅禮拜二進行）

## 出面網頁
*康樂及文化事務署－九龍仔游泳池
Setra

**Setra**（曾經叫做**Kässbohrer Setra**）係德國Ulm一間巴士製造廠。

Setra嘅業務係源自卡士寶萊公司（Kässbohrer）嘅巴士生產業務。1911年卡士寶萊出第一架巴士，1951年出第一架單體式設計嘅巴士，並以Setra為牌子名。Setra呢個名嚟自德文selbsttragend，解作單體式車身。

1995年，卡士寶萊公司將Setra賣畀Daimler Benz集團（今日嘅平治集團），Setra同埋平治巴士業務被注入佢新成立嘅附屬公司EvoBus。

## 出面網頁
* Setra
佘詩曼

**佘詩曼**（；；）係香港女演員，鄉下廣東中山。1997年贏咗香港小姐季軍，無綫電視前藝員兼正視音樂歌手。

## 簡歷
佘詩曼以前喺協恩中學讀書，中六去瑞士留學。

1997年佢簽無綫電視入咗娛樂圈。1999年開始演電視劇，係無綫當家花旦。嚮2006年，同林心如、劉亦菲、趙薇一齊封做「年度華人四大名旦獎」。

喺1998年《博愛歡樂傳萬家》，佢第一次做司儀。

## 影視作品

### 電視劇
:：無綫電視電視劇
:：中國大陸電視劇

### 電影

### 短片／微電影、音樂電影同電視電影

## 參考

## 出面網頁

*
*
*
*
* 佘詩曼的廣播- tvb.com微博- tvb.com
*
將軍澳醫院

**將軍澳醫院**（****）係喺香港將軍澳嘅一間提供住院、專科門診、日間病房、24小時急症服務、復康同社區服務嘅公立醫院，1999年12月落成。醫院現時由醫院管理局管理，係九龍東聯網其中一間醫院。

## 簡介
將軍澳醫院係將軍澳第二間醫院，提供第二層醫護服務。佢同基督教聯合醫院及靈實醫院組成九龍東醫院聯網。將軍澳醫院亦係醫院管理局首間採用三角形病房設計嘅醫院，呢個設計為響病房中央設有一個開放式工作間，方便醫護人員觀察病人情況，亦能有效運用病房空間。醫院內設有真空導管輸送系統，方便傳遞化驗樣本及文件。現時將軍澳醫院設有360張住院病床、15張急症觀察病床、20張療養病床同30張日間病床。

## 歷史
1994年響港英政府施政報告內正式公佈起將軍澳醫院，1996年開展地盤平整工程，1999年中起好。

1999年12月28號專科門診開始分期投入服務；而日間手術服務喺2000年2月開始投入服務；住院服務就喺2000年4月26號開始投入服務；急症室服務喺2000年7月26號開始投入服務，初時只提供16小時服務。

2001年2月5號將軍澳醫院正式全面投入服務，當中包括24小時急症室服務。2006年4月7號喺醫院管理局資助同香港浸會大學支持下響醫院一樓開設「基督教靈實協會暨香港浸會大學中醫診所及臨床教研中心」，由基督教靈實協會負責營運。

## 位置
將軍澳醫院位於坑口寶寧里2號，附近有公共交通總站，佔地約3.7公頃。

## 服務範圍
*急症室（24小時）
*住院服務
*婦科
*內科
*外科
*矯形及創傷（骨）科
*兒童及青少年科
*臨床支援服務
*復康服務
*專科門診
*日間病房
*健康資源中心
*社區參與及義工服務
*將軍澳醫院紅十字會學校

## 交通
*港鐵
**將軍澳綫坑口站
*巴士
**九龍巴士：91M、98A、98C、98D、98S、296M、297、298E、N293
**新世界第一巴士：792M
**過海隧道巴士：N691
*小巴
**11、11S、15、15A、18、19S、101M、103、108A、109M

## 出面網頁

* 醫院管理局：將軍澳醫院
沈集成

**沈集成**（**Shum Chap shing**，），人稱「大哥成」，係香港賽馬會練馬師，香港出世，1970年代開始騎師生涯，曾經做助理練馬師，跟愛倫學練馬幾年。

2003年馬季得到練馬師牌，同年憑「健威靈」攞到在港從練第一場頭馬。佢曾經憑「燦惑」同「自由好」兩匹馬，兩次贏得香港經典一哩賽冠軍，而佢亦曾經喺2012年，憑「小橋流水」揚威英國，贏過皇席錦標。

2015/2016馬季，佢以54場頭馬完成賽季，榮升華倉一哥，贏得「大哥成」嘅美譽。

2023/2024年度馬季，「浪漫勇士」不斷揚威海外，為佢帶嚟香港馬王美譽。

## 官非
沈集成曾經涉嫌非禮有夫之婦，裁判官彭中屏2009年9月2號認為，沈集成係午夜獵人，勾搭女人玩一夜情。亦因為咁，沈集成從此被網友蔑稱為「咸成」，而佢喺2008-2009年度馬季嘅頭馬數字大幅下跌，只係攞到18場頭馬，開始進入低潮期，直到2011/2012馬季攞到34場頭馬之後，低潮期先至結束。

## 拎
安納莊亞歷山大

**安納莊亞歷山大**（**Anand Jon Alexander**，）係美國籍印度裔時裝設計師。讀Parsons 設計學院，1999年初嚮紐約時裝界成名，客人包括R&B歌后Mary J. Blige、Rosario Dawson、羅蘭士費斯賓、芭麗絲希爾頓、珍納積遜。

## 犯官非
安納莊亞歷山大因為鹹濕、非禮、強姦好幾個細路女 / 𡃁模，俾美國洛杉磯法院判坐監59年。

## 拎
颱風環高 (2009年)

**颱風環高**（英文：Typhoon Vamco，國際編號：0910，JTWC編號：11W）係2009年喺太平洋形成嘅一個颱風，由8月16號持續到25號。

## 發展及路徑
8月14號，喺米克羅尼西亞嘅彭培島東北大約750公里嘅太平洋海面有一個好廣闊嘅對流雨雲帶發展，但後來被發現雨帶開始發展一做一個低層環流中心，一個熱帶氣旋似乎喺道形成緊。直至8月16號下晝先至被日本氣象廳定格做一個熱帶擾動，第二朝，聯合颱風警報中心先至升格做熱帶擾動。8月18號朝早，日本氣象廳升格做熱帶風暴，同一時間改名叫環高，下晝好快增強做一個強烈熱帶風暴，8月19號朝，日本氣象廳升格做颱風。原本估計環高會穩定噉向西，但喺8月20號朝早被聯合颱風警報中心升格做中度嘅三級颱風級別後，突然轉向北，加上同時喺菲律賓呂宋以北海域有一個熱帶氣旋發展緊，可能會產生藤原效應而令到路徑轉向不定。環高向北移動略過高緯度無風帶之後，強度開始減弱，之後重轉向東北移動，移去美國阿留申群島同埋俄羅斯堪察加半島一帶海面轉化為溫帶氣旋並且消散。

## 影響及破壞
由於環高一直都冇登陸，同埋佢嘅移動路徑一直都幾遠離大部份嘅西太平洋國家，風暴圈亦比較細，冇對普遍嘅東亞國家造成影響同傷亡。
強烈熱帶風暴科羅旺 (2009年)

**颱風科羅旺**（英文：，‎國際編號：**0911**，JTWC：**17W**）係2009年太平洋颱風季嘅一個熱帶氣旋。

「科羅旺」係2004年由柬埔寨氣象部門提供嘅熱帶氣旋名。

## 發展過程及路徑

8月28號，一個熱帶擾動喺日本硫磺島東南大約720公里形成。之後，聯合颱風警報中心亦為呢個風發出首個警告，但就冇將呢個風升格做熱帶風暴。而日本氣象廳喺嗰晚將呢個風升格，改名叫做科羅旺，8月30號朝早再將呢個風升做強烈熱帶風暴。科羅旺喺9月1號減弱做熱帶風暴之後即刻轉做溫帶氣旋。

## 影響
### 日本
科羅旺正面吹襲東京同埋日本中部一帶。

## 出面網頁
* 聯合颱風警報中心首頁
* 日本氣象廳首頁
* 台灣中央氣象局首頁
* 菲律賓大氣地球物理和天文管理局首頁
* 香港天文台首頁
* 澳門地球物理暨氣象局首頁
南炳文

**南炳文**（）係明史研究嘅專家，河北省廣宗縣人。

## 出面網頁

類:中國史學家
類:河北人
炳文
廣華醫院

**廣華醫院**（）在1911年10月9號由東華三院成立，地址係九龍油麻地窩打老道25號，1991年起由醫院管理局管理，現為九龍中聯網其中一間急症醫院。

## 簡介
廣華醫院於1911年由東華三院成立，為九龍西同黃大仙區人口提供多元化嘅醫療服務。廣華醫院係九龍中醫院聯網嘅一間主要急症醫院、神經外科同婦產科轉介中心。醫院近年喺唔同專科嘅範疇裏面成立唔同嘅治療中心，包括微創手術培訓中心同心臟科中心，提供切合社會需要嘅服務。此外，醫院成立嘅綜合乳病中心同輔助生育中心為有需要人士提供服務；另外亦設立社區為本老人服務及醫療服務，包括：心臟加護病房、急性中風治療中心、腎科中心，同埋設有核子醫學服務等。廣華醫院亦在中西醫結合治療方面擔當先導角色，東華三院於廣華設立嘅東華三院中西醫藥治療中心，廣華醫護亦會參與其中，為中西醫預先共同議定嘅臨床治療方案嘅指定病種進行會診。

## 服務範圍
*24小時急症服務

### 專科服務
*內科及老人科
*外科
*神經外科
*婦產科
*兒科
*骨科及創傷外科
*麻醉及手術室服務
*病理科
*診斷及介入放射科
*聯網精神科
*耳、鼻、喉科
*眼科（住院病人)
*牙科（住院病人)

### 日間及專職醫療服務
*全科門診部
*專科門診部
*葯房
*物理治療
*職業治療
*醫務社會工作部
*義肢矯形部
*營養部
*足疾治療
*臨床心理服務
*言語治療

### 社區服務
*社康護理
*社區老人評估小組
*婦女健康普查部（由東華三院提供服務）
*東華三院綜合診斷及醫療中心（由東華三院提供服務）
*中醫門診部（由東華三院提供服務）

### 其他
*中央消毒儀器供應室
*電子醫療檢查組
*內窺鏡組
*日間手術
*產前診斷診所
*深切治療部
*神經外科加護病房
*老人科日間醫院
*腎臟透析服務

## 公共交通
港鐵及油麻地站A2出口，未連接行人隧道，要行5-10分鐘。

## 出面網頁
* 官方網頁
* 醫院管理局：廣華醫院
香城 (虛構城市)

**香城**係香港考試及評核局喺佢嘅試卷（包括香港中學會考、香港高級程度會考、全港性系統評估、香港中學文憑考試同埋香港特別行政區政府入境事務處入境事務主任筆試）裏頭出現嘅一個虛構城市，同現實嘅香港有啲似。不過每份試卷入面嘅「香城」都唔一定有關連，所以唔同試卷對「香城」嘅描述可能會有一啲互相矛盾嘅地方。

## 睇埋
*香港考試及評核局
*香港中學會考
*香港高級程度會考
*全港性系統評估
*香港中學文憑考試
香港中學文憑考試

**香港中學文憑考試**（，縮寫：**HKDSE**），口講通常叫「文憑試」或「DSE」，係香港考試及評核局（考評局）舉辦嘅公開考試，考試獲得嘅成績作為升學或申請工作嘅條件，專上院校需要喺香港中學文憑考試成績達到最低要求先至可以報讀，亦有啲工作職位需要喺香港中學文憑考試達到指定成績先至可以申請。因應三三四高中教育改革，考評局由2012年開始每年舉辦香港中學文憑考試，用嚟取代舊有嘅兩個公開考試—香港中學會考同埋香港高級程度會考。文憑試係完成中學階段（中六）嘅公開試，課程內容比中學會考多咗一年，但係比香港中學預科嘅香港高級程度會考少咗一年。

## 簡介
喺新學制之下，所有學生可以修讀三年初中同三年高中教育。學生完成六年中學課程之後，可以參加評核學生學業程度嘅香港中學文憑考試（DSE）。第一屆文憑試喺2012年舉行，考生以學校考生為主。

大部分學校考生報考四個核心科目（中國語文、英國語文、數學同通識教育）同兩至三個選修科目。考生可喺甲類高中科目；乙類應用學習科目或丙類其他語言科目選取選修科目。

## 報考資格
;學校考生 
考生一定要係已經獲批准參加香港中學文憑考試嘅註冊學校嘅中六正讀生，並喺嗰間學校嘅註冊地址上堂。

;自修生
凡係符合以下任何一項條件，都可以自修生身分參加香港中學文憑考試：
*曾經應考香港中學文憑考試，或相等考試，
*喺嗰年1月1號計算，已經夠19歲，
*唔係修讀香港中學文憑考試課程，但係喺考試前一年已經修畢或修讀緊等同中六嘅課程。

## 評級
;甲類科目
甲類科目嘅評級由考評局全權負責，為確保成績匯報嘅方式符合國際水平、而且透明度高同清晰明確，文憑試甲類科目採用水平參照模式匯報成績。考生喺甲類科目嘅表現分為五個等級（1-5級），第5級最高等級。獲得第5級嘅考生當中表現最佳嘅會獲得「5**」，隨後表現較佳嘅就以「5*」標示。表現低過第1級嘅會標示為「不予評級」（Unclassified）。

;乙類科目
乙類應用學習科目嘅評核由提供相關課程嘅機構負責，成績分別以兩個等級匯報，即係「達標」同「達標並表現優異」。表現低於「達標」嘅水平會被定為「未達標」。喺2018年文憑試開始，考生喺應用學習科目嘅成績匯報，將由之前嘅「達標」同「達標並表現優異」兩個等級，再細分為「達標」、「達標並表現優異（I）」同「達標並表現優異（II）」。「達標並表現優異（I）」嘅表現水平等同文憑試甲類科目第3級嘅成績，而「達標並表現優異（II）」嘅表現水平就等同第4級或以上嘅成績。至於應用學習中文（非華語學生適用），就繼續用「達標」同「達標並表現優異」。

;丙類科目
2012至2024年，丙類其他語言科目採用英國劍橋大學國際考試（CIE）嘅高級補充程度試題，閱卷同成績評級亦交由CIE處理。成績以五個等級（a-e）喺香港中學文憑證書度匯報。其中e級為最低，a級為最高，而e級以下嘅成績將「不予評級」（Unclassified）。

2025年起，丙類其他語言科目唔再採用英國劍橋大學國際考評部嘅高級補充程度試卷。考生改為應考由相關官方考試提供機構喺香港舉辦嘅指定語言考試。考生成績達到指定嘅語言能力水平或以上，就可以獲納入文憑試丙類其他語言科目成績。

## 科目一覽
香港中學文憑科目共分為三個類別，包括24科甲類：高中科目（4個核心科目同20個選修科目）、乙類：應用學習科目同丙類：其他語言類別，考生最多可以報考八科。

若果考生選擇報考八科，至少其中一科一定要係屬於以下範疇嘅科目：
*甲類學科中嘅倫理與宗教／音樂／體育／視覺藝術
*乙類學科中嘅應用學習科目
*丙類學科中嘅其他語言科目

### 甲類：核心科目
*中國語文 
*英國語文 
*數學
*通識教育（適用至2023年考試年度）
*公民與社會發展（2024年考試年度開始）

### 甲類：選修科目
#### 中國語文教育學習領域
*中國文學

#### 英國語文教育學習領域
*英語文學

#### 個人、社會及人文教育學習領域
*中國歷史   
*經濟
*倫理與宗教   
*地理
*歷史      
*旅遊與款待

#### 科學教育學習領域
*生物
*化學
*物理
*組合科學（上面三科揀兩科考）
*綜合科學（上面三科一齊考）

#### 科技教育學習領域
*企業、會計與財務概論  
*設計與應用科技  
*健康管理與社會關懷
*科技與生活（以前叫家政）
*資訊及通訊科技

#### 藝術教育學習領域
*音樂
*視覺藝術

#### 體育學習領域
*體育

### 乙類：應用學習科目

### 丙類：其他語言科目
如果院校嘅收生規則容許，唔係以中文為母語嘅學生，可以用下面嘅科目取代核心科目入面嘅中國語文科嚟符合報香港大專院校嘅資格。如果母語係中文同埋會去考中國語文科嘅考生，可以揀下面嘅科目作為選修科嚟報讀香港嘅大專院校。
*日語
*法語
*德語
*西班牙語
*印地語（2024年之後取消）
*烏爾都語（2025年暫停，2026年再有）
*韓語（2025年開始）

## 評級方法（甲類科目）
文憑試甲類科目成績等級係用水平參照方法評級，唔再用以前會考嘅拉曲線（俗稱拉curve）。評級主要目的係釐定考生需要最少攞到幾多分先至達到某個等級。每個等級嘅最低分數稱為臨界分數 (DSE Cut Off Score)。每年文憑試各科嘅臨界分數都會因年考生表現而異，而考評局亦冇公布臨界分數嘅官方數據。考生想知道自己嘅成績大概達到邊個等級，通常都要參考坊間收集嘅 DSE Cut-Off 分數數據。

文憑試成績等級分為5**、5*、5、4、3、2、1，表現低過第1級「不予評級」（Unclassified）。

## 睇埋
*香港教育
*大學聯合招生辦法

## 出面網頁
*香港考試及評核局 - 香港中學文憑 

## 參考
教育局 (香港)

**教育局**（，簡稱****）係中華人民共和國香港特別行政區嘅決策局之一，專責香港教育嘅政策。現任局長係蔡若蓮。

## 職責
*制訂、發展同檢討由學前至高等教育程度嘅教育政策、計劃同法例；
*監察教育計劃能夠有效推行。

## 歷任首長
***教育委員會主席**　（1860年後改組成為教育局，職銜改做**教育局主席**）
**施美夫會督（1852年─1864年）
**理雅各（James Regge，1864年─1865年）
***教育司監督學院**
**史釗域（Frederick Stewart，1865年6月24號─1878年3月6號）（兼任**[[皇仁書院|中央書院]]掌院**）
**歐德理（Ernest John Eitel，1878年3月7號─1897年）
**蒲魯賢（Arthur Winbolt Brewin，1897年─1901年）
***教育司**
**伊榮（Edward Alexander Irving，1901年─1924年）
**庵氏（Geoffrey Norman Orme，1924年─1926年）
**活雅倫（Alan Eustace Wood，1926年－1933年）
**史美（Norman Lockhart Smith）（1933年─1934年）
**佘義（Geoffrey Robley Sayer，1934年─1938年）
**梳利士（Clifford George Sollis，1938年─1941年）
*日佔時期**文教課課長**（當時文教課隸屬民治部）
**長尾正道（1942年─1943年）
**木村（1944年）
**福簡定朝（1945年3月─1945年8月）（1945年3月改為「第一課」接管）
***教育司**
**柳惠露（Thomas Richmond Rowell，前譯羅威爾）（1946年─1950年）
**高詩雅（Douglas James Smyth Crozier，1950年─1961年））（**[[英皇書院]]**化學教師）
**唐露曉（Peter Donohue，1961年─1964年）
**簡乃傑（William David Gregg，1964年─1969年）
**簡寧（John Canning，1969年─1974年）
**陶建（Kenneth Wallis Joseph Topley，1974年─1983年）

## 爭議
### 被指以歷史科試題批鬥考評局

喺2020年香港中學文憑試，歷史科一條有關中日關係嘅試題陷入爭議。被包括當時嘅教育局局長楊潤雄在內嘅政府官員，新華社同香港親中媒體先後批評，引起咗坊間好大爭議，教育界批評政府咁做係對教育界發動文革式嘅政治批鬥，而最終考評局將成條題目作廢。

### 禁止學生參與美國國慶活動風波

2025年6月，正值美國國慶前夕，香港教育局向學校發「提示」 警告師生參加美國國慶活動嘅話，會違反北京未經諮詢或香港人同意，強行訂立嘅《港版國安法》，因而引起社會上一啲討論同批評。

## 睇埋

* 香港小一入學統籌辦法
* 香港中學學位分配辦法

## 出面網頁
*香港特別行政區政府 教育局
*

## 參考
全港性系統評估

**全港性系統評估**（，簡稱TSA）係香港教育統籌委員會喺2000年發佈嘅教育改革報告書裏面提出嘅改革措施之一。由2004年開始，每年六月舉行，目的係了解全港學生中英數三科嘅水平，希望可以改善學生喺呢幾科嘅能力，呢個評估*唔會*計學生個別嘅成績，只會用嚟評估學生整體狀況，同香港學科測驗相似。
波特蘭島

**波特蘭島**（）地處英倫海峽一隅，乃係一座由石灰岩構成嘅連陸島，長約3.7英哩，闊約1.5英哩。

波特蘭島位於度假勝地韋茅夫之南約5英哩，多實郡之至南便。波特蘭島由翠柔海灘（Chesil Beach）棱住大陸，透過A354公路聯接韋茅夫。波特蘭島同埋韋茅夫一齊組成韋茅夫-砵崙地區。波特蘭島計落有成1萬3千幾人。

呢處曾於2012年夏季奧林匹克運動會承辦帆船比賽。
袁武

**袁武**（），又叫**袁繼昌**，香港建制派（商界親中派）元老級人馬，家下係港區人大代表、香港中華總商會會長、香港招商局集團有限公司董事兼招商局工業集團董事長、香港中國企業協會顧問；做過香港臨時立法會議員。
## 選舉經歷
佢曾經喺第1屆香港立法會選舉出戰航運交通界功能界別，但最後輸畀劉健儀。

喺2021年8月，佢當選成為香港特别行政區選舉委員會商界（第二）委員。之後佢喺李家超無提政綱嘅情況下，有份提名李家超參與2022年香港行政長官選舉。

喺2021年香港立法會選舉，佢提名陳仲尼。

## 部分公職
* 中國和平統一促進會香港總會會務顧問
*香港再出發大聯盟發起人
*香港島各界聯合會榮譽顧問
*兩岸和平發展聯合總會第4/5屆榮譽顧問
*新界總商會榮譽會長

## 獎
* 世界華商基金會世界傑出華人獎
*金紫荊星章 (2004年)

## 攷

類:世界傑出華人
類:香島中學舊生
香港維基媒體協會

**香港維基媒體協會**（**Wikimedia Hong Kong**），全名**香港維基媒體協會有限公司**（**Wikimedia Hong Kong Limited**），係香港嘅維基媒體使用者自己組織嘅地區性組織，喺2007年7月14號正式成立並且係同一日舉行成立典禮，並且喺同一年9月18號向香港特區政府公司註冊處註冊，同埋喺第二年3月1號獲維基媒體基金會正式承認。香港維基媒體協會喺2017年解散。

## 參考
德文維基百科

**德文維基百科**（德文：**Deutschsprachige Wikipedia**）係維基百科協作計劃嘅德文版，由非牟利組織──維基媒體基金會維持負責。家下係各語言嘅維基百科計劃中，規模排名第3（跟文章數量計）嘅維基百科。喺2015年9月，德文版有超過185萬篇文。

## 資料來源

## 連出去
* 德文維基百科
法國維基媒體協會

**法國維基媒體協會**（****）係法國嘅維基媒體使用者自己組織嘅地區性組織，2004年10月23號成立。截至2006年5月，個會有大概20個會員。

## 睇埋
*維基媒體基金會
*法文維基百科

## 連出去
*法國維基媒體協會
法文維基百科

**法文維基百科**（）係維基百科協作計劃嘅法文版，由非牟利組織維基媒體基金會負責維持；家下喺唔同語言嘅維基百科計劃裏面，依文章數量計，規模排第5。計劃喺2001年開始，去到2015年9月已經有超過160萬篇文。

## 睇埋
* 法國維基媒體協會
* 維基百科

## 連出去
* 法文維基百科
三菱Fuso

**三菱Fuso**（；）係日本一間巴士、貨車同引擎製造廠，而家屬於丹拿貨車。

Fuso（）呢個牌子係喺1932年開始，當年三菱造船神戸造船推出咗第一架巴士，並將佢命名為Fuso。1934年三菱造船改名三菱重工業。三菱重工業喺1950年分拆成三間公司，Fuso嘅車由三間公司其中之一嘅東日本重工業（1952年改叫三菱日本重工業）出，1964年三間公司合返埋。

1970年，三菱重工業汽車生產分拆為三菱汽車。

2003年1月6號，三菱Fuso分拆為新嘅Mitsubishi Fuso Truck and Bus Corporation，股份由戴姆勒佳士拿（後來改叫戴姆勒、平治集團，佔43%）、三菱汽車（佔42%）同埋其他三菱集團公司（佔15%）持有。去到2005年三菱Fuso因為隱瞞產品質量問題而令公司受影響，戴姆勒佳士拿接收三菱汽車手上全部三菱Fuso股份。2011年，戴姆勒喺三菱Fuso嘅持股量再由85%加到89.29%。

## 產品
### 貨車
* 三菱Canter
* 三菱Fighter‎
* 三菱Super Great
* 三菱The Great

### 巴士
* 三菱Rosa
* 三菱BM‎
* 三菱Aero King
* 三菱Aero Star
* 三菱Aero Midi
* 三菱Aero Bus/Super Aero/Aero Queen/Aero Ace

## 睇埋
* 三菱Fuso巴士製造—三菱Fuso全資附屬公司

## 出面網頁

*三菱Fuso
*三菱Fuso
日野車廠

**日野車廠**（，Hino Motors, Ltd.）係日本一間巴士及貨車製造廠，粵語食字叫**軒佬**，現時係豐田屬下企業。

日野嘅業務喺1917年開始，當年Tokyo Gas and Electric Industry（）出第一架貨車。1937年，Tokyo Gas and Electric Industry汽車生產同Automobile Industry Co., Ltd.（）同埋Kyodo Kokusan K.K.（）合併成Tokyo Automobile Industry Co., Ltd.（）。Tokyo Automobile Industry喺1941年改名Diesel Motor Industry Co., Ltd.（）。

1942年5月1號，日野（）喺Diesel Motor Industry分拆出嚟，當時係出軍用車。1946年開始出巴士同埋貨車，同年改名為Hino Industry Co., Ltd.（）。1948年再改名為Hino Diesel Industry Co., Ltd.（）。

1950年代起日野出埋私家車，不過喺1966年日野俾豐田收購之後，日野自1967年起改為專出巴士同埋貨車。

## 產品（部分）
*日野Liésse‎
*日野Rainbow
*日野Blue Ribbon/Blue Ribbon City

## 睇埋
*日野車體工業

## 出面網頁

*日野
五十鈴

**五十鈴**（，Isuzu Motors Ltd.）係日本一間汽車製造廠，主要出巴士同埋貨車。

早喺1916年，Tokyo Gas and Electric Industry（）同埋Tokyo Ishikawajima Shipbuilding and Engineering（）已經有出汽車嘅計劃。1929年Tokyo Ishikawajima Shipbuilding and Engineering汽車生產獨立，成為Ishikawajima Automotive Works（叫），並喺1933年同DAT Automobile Manufacturing（）合併成Automobile Industry Co., Ltd.（）。

1937年，Automobile Industry同Tokyo Gas and Electric Industry汽車生產同埋Kyodo Kokusan K.K.（）合併成Tokyo Automobile Industry Co., Ltd.（）。Tokyo Automobile Industry喺1941年改名Diesel Motor Industry Co., Ltd.（）。

1942年，日野車廠喺Diesel Motor Industry分拆出去。Diesel Motor Industry喺1949年改名叫五十鈴。

## 產品（部分）
* 五十鈴MT
* 五十鈴LT底盤
* 五十鈴LV底盤
* 五十鈴Gala
* 五十鈴Super Cruiser

## 睇埋
* 五十鈴巴士製造

## 出面網頁
* 五十鈴
富豪集團

**富豪集團**（），廣州地區直接用原廠英文名**VOLVO**，係瑞典嘅車廠，總部喺哥德堡；整商用車、引擎同埋建築用機械等等。

1915年已經形成，富豪屬瑞典SKF公司，不過1926年之前冇任何活動。1927年4月14號，量產嘅汽車出廠，公司正式成立。1935年富豪完全脫離SKF。

1999年富豪集團將富豪汽車賣畀福特汽車。富豪集團喺2010年俾吉利控股集團收購。

## 屬下企業
* Volvo Trucks：出貨車
* Mack Trucks：美國貨車牌子
* Renault Trucks：法國貨車牌子
* Volvo Buses：出巴士
** Prévost Car
*** Nova Bus
* Volvo Construction Equipment：出建築機械 
* Volvo Penta：出汽艇及工業用引擎 
* Volvo Aero：出航空及航天設備 
* Volvo Financial Services：提供財務 
* UD Trucks：日本商用車牌子

## 睇埋
* 艾莎富豪B55
* 富豪B59
* 富豪B6
* 富豪B7R
* 富豪B7RLE
* 富豪B7TL
* 富豪B9R
* 富豪B9TL
* 富豪B10M
* 富豪B12M
* 富豪B12R
* 富豪奧林比安
* 富豪超級奧林比安

## 出面網頁

* 富豪集團
Irizar

**Irizar**係西班牙一間客車車身製造廠，1889年成立。僱員人數超過3,500，喺西班牙、摩洛哥、巴西、墨西哥同南非都設有製造廠房。

## 出面網頁
* Irizar
Designline

**Designline**係紐西蘭南島一間巴士及無軌電車製造廠。

佢喺1985年8月喺Ashburton成立，2006年注入美國資金，同埋喺美國北卡羅萊納州Charlotte開廠。2009年Designline喺紐西蘭Rolleston嘅新廠落成，取代咗喺Ashburton間廠。

2011年5月31號，Designline喺紐西蘭嘅業務被接管，同年8月俾馬來西亞、美國同紐西蘭財團合資買入，並改叫Designline Bus Pacific，自此Designline喺紐西蘭同美國（DesignLine Corporation）嘅業務分家。2016年5月30號Designline Bus Pacific改名叫**Global Bus Ventures (NZ)**。

2013年8月15號，DesignLine Corporation向法院申請破產保護，其後Wonderland Investment Group買咗DesignLine嘅資產，並成立新公司DesignLine Group去接收個業務。DesignLine Group喺2014年1月改名叫EVP Corp.。

## 電動巴士
Designline自1990年代尾開始出混能巴士。架巴士（當時係叫Olymbus，後來改為EcoSaver）係用天然氣或者柴油經渦輪機發電，係專為2000年悉尼夏季奧運會而設計（不過冇用到）。呢款巴士喺1998年12月首先喺紐西蘭本土出，後來亦有出口去日本、香港、英國同埋美國等地。

後來Designline發展出全電動巴士。

## 參考

## 出面網頁

* DesignLine Corporation
* Designline Bus Pacific
VDL Bus Chassis

**VDL Bus Chassis**係荷蘭一間巴士及客車製造廠。

VDL Bus嘅業務係源自DAF喺1949年開始嘅巴士生產。DAF巴士生產線喺1990年脫離DAF公司，成為United Bus成員之一嘅DAF Bus。United Bus喺1993年底破產，DAF Bus俾VDL集團收購，全名改叫DAF Bus International。2003年9月，DAF Bus International改名為VDL Bus International，2008年再改名為VDL Bus Chassis。

## 睇埋
* VDL DB250
* VDL DB300
* VDL SB4000

## 出面網頁
* VDL Bus & Coach
Iveco Bus

**Iveco Bus**（原名**Irisbus**）係歐洲一間巴士製造廠，1999年1月由雷諾同埋歐霸嘅巴士生產業務合併而成。同年Irisbus收購Ikarus Bus，2006年將佢賣走。

2001年起，Irisbus成為歐霸全資附屬公司。2013年，Irisbus改名為Iveco Bus。

## 出面網頁
* Iveco Bus
Marshall Bus

**Marshall Bus**係英國一間巴士製造廠。

Marshall Group喺1946年成立Marshall Motor Bodies Division（今日嘅Marshall Specialist Vehicles，簡稱Marshall SV），為商用車（包括巴士）出車身。

Marshall巴士車身喺1980年代停產。不過去到1992年，當時嘅Marshall Special Purpose Vehicles（Marshall SPV，即係Marshall Motor Bodies Division喺當時嘅名）買咗執笠嘅Carlyle Works Limited嘅巴士車身設計而出返巴士。後來Marshall SPV改叫Marshall SV，Marshall巴士車身生產被注入佢旗下嘅Marshall Bus。

1995年，Marshall Bus推出自己嘅中型巴士Marshall Minibus，不過呢隻車型並唔成功。

Marshall Bus喺2001年賣咗畀斯洛伐克投資公司Horizont，並改叫**MB (UK)**。但MB (UK)喺2002年中俾人接管，最終喺同年8月執笠。其後埃及嘅Manufacturing Commercial Vehicles（MCV）將Marshall Bus嘅資產（包括巴士車身設計）買入。

## 出面網頁
*Marshall Bus（2001年4月5號Internet Archive版本）
*Marshall Bus（2002年4月15號Internet Archive版本）
香港IT人協會

**香港IT人協會**係香港左派工會香港工會聯合會嘅屬會，佢哋搞「做個智net的互聯網」來參加財政司撥款嘅「互聯網教育活動」，重會請互聯網大使來教育青少年同埋家長點樣「正確使用」互聯網。

## 參攷
*http://www.itpa.hk/news_info.php?id=29

## 網
*香港it人協會
工會

**工會**係啲工人走埋一齊爭取權益嘅社會團體，成員包括工人階級、工會幹事同埋工會領袖。工會以會員會所方法組織。

## 目標
工會係為工會會員爭取權益同社會地位，包括集體談判權，喺啲對工人保障少嘅地方，工會爭取合法化，最低工資最高工時。 

## 例子
* 波蘭團結工會
* 香港工會聯合會
* 香港職工會聯盟

## 睇埋
* 壓力團體
* 資本家
* 政黨
UD Trucks

**UD Trucks**（）係日本一間巴士及貨車製造廠。

UD Trucks業務喺1935年開始，當時名叫，初時係出柴油引擎。公司喺1942年改名叫，1946年改名叫。

1950年5月1號，巴士及貨車生產業務分裂成**Minsei Diesel Industries**（）。1953年日產汽車收購Minsei Diesel Industries股權，Minsei Diesel Industries喺1960年改名**Nissan Diesel Motor Co., Ltd**（；譯成**UD大實力**或**日產柴油**）。

2007年，Nissan Diesel成為富豪集團全資附屬公司。2010年2月1號，Nissan Diesel改名為UD Trucks。

2019年12月18號，富豪同埋五十鈴簽署諒解備忘錄，喺商用車方面組成戰略聯盟，而富豪亦會將UD Trucks嘅股權轉嗮畀五十鈴。股權交易最終喺2021年4月1號完成。

## 參考

## 出面網頁

* UD Trucks
鍾景輝

**鍾景輝**博士（；；），尊稱**King Sir**，係香港舞台劇演員同埋導演、戲劇教育家、電視製作人、電視劇演員及電視節目主持。而家佢係做香港戲劇協會會長，康文署演藝小組成員，赫墾坊劇團董事長，香港藝術發展局戲劇藝術顧問。

鍾景輝喺泰國曼谷出世，鄉下喺廣東台山，佢喺香港培正中學畢業同埋喺香港中文大學崇基學院英文系就讀。並為美國奧克拉荷瑪浸會大學演講及戲劇系學士，及美國耶魯大學戲劇學院藝術碩士。美國畢業返香港之後，喺香港浸會大學任教，又先後於香港電視廣播有限公司及亞洲電視參與電視製作、演出以至行政等工作。做過香港話劇團藝術總顧問，1983年受聘為香港演藝學院戲劇學院嘅創院院長。

響舞台劇方面，演出無數，並為香港戲劇協會嘅創辦人及擔任會長至今。佢首倡以廣東話演出荒誕劇及百老匯音樂劇。曾七度獲得香港舞台劇獎嘅最佳男主角獎及四度獲得最佳導演獎。著名嘅導演作品包括《夢斷城西》、《蝦碌戲班》、《劍雪浮生》、《天之驕子》等。近年主演作品包括《瘋癲皇帝》、《推銷員之死》、《莫扎特之死》、《金池塘》、《風雨守衣箱》、《瘋狂夜宴搞偷情》、《承受清風》、《謀殺遊戲》等。2006年參與香港藝術節之演出，同埋鄧萃雯合演《不期而遇的男人》、《相約星期二》、《小城風光》等。

喺電視製作方面，由佢擔任旁白嘅無綫電視紀錄片節目《再說長江》及亞洲電視紀錄片節目《尋找他鄉的故事》系列廣為世界各地華人所知。2001年教學退休後加入無綫電視做演員，參與多套電視劇演出：《Loving You 我愛你 2》、《甜孫爺爺》、《高朋滿座》、《火舞黃沙》、《匯通天下》、《樓住有情人》、《建築有情天》等，並擔任節目主持。亦不時喺電影中演出，作品包括《最愛》、《虎度門》、《源來是愛》等。

鍾景輝嘅履歷已列入《中國大百科全書》、《中外名人辭典》、《中國專家名人辭典》、《世界名人錄》（新世紀卷）、《香港名人錄》、《香港特區名人錄》、《中國人才世紀獻辭》、、、。

## 演出作品
### 舞台劇
* 李察三世
* 小城風光
* 相約星期二
* 瘋癲皇帝
* 推銷員之死
* 莫扎特之死
* 金池塘
* 風雨守衣箱
* 瘋狂夜宴搞偷情
* 承受清風
* 謀殺遊戲
* 不期而遇的男人
* 窈窕淑女
* 傾城之戀
* 聊齋新誌

### 電視劇（[[無綫電視]]）
#### [[2003年|2003]]
* LovingYou我愛你2

#### [[2004年|2004]]
* 天涯俠醫

#### [[2005年|2005]]
* 甜孫爺爺

#### [[2006年|2006]]
* 高朋滿座（2006-2007）
* 火舞黃沙
* 滙通天下
* 樓住有情人

#### [[2007年|2007]]
* 鐵嘴銀牙
* 建築有情天

#### [[2009年|2009]]
* 有營煮婦

#### [[2010年|2010]]
* 鐵馬尋橋

#### [[2011年|2011]]
* 仁心解碼
* Only You 只有您
* 真相

#### [[2012年|2012]]
* 巴不得媽媽…
* 大太監

#### [[2013年|2013]]
* 法外風雲

### 電視劇（[[麗的電視]]）
* 1976年 三國春秋
* 1980年天龍訣

### 節目主持
* 尋找他鄉的故事（亞洲電視）
* 2003年中華狀元紅（無綫電視）
* 細說黃梅調
* 清宮秘檔（無綫電視）
* 醫道直說（無綫電視）
* 匯通天下之精心鑄造（無綫電視）
* 再說長江（無綫電視）

### 電影
* 最愛
* 大三元
* 虎度門
* 源來是愛
* 賭神3少年賭神 飾 靳能
* 算死草 飾 何西

### 旁白
* 尋找他鄉的故事（亞洲電視）
* 我係汪明荃（無綫電視）
* 再說長江（只限無綫電視版本）

## 導演作品
* 夢斷城西
* 蝦碌戲班
* 劍雪浮生

## 個人榮譽
### 獎
* 香港戲劇協會十年傑出成就獎（1994年）
* 香港藝術家年獎舞台導演獎（1999年）
* 香港藝術發展局戲劇成就獎（2000年）
* 明報週刊最突出電視男藝員獎（2005年）
* 無綫電視《萬千星輝頒獎典禮》萬千光輝演藝大獎（2006年）
* 世界華商投資基金會世界傑出華人獎（2007年）
* 香港藝術發展局終身成就獎（2012年）
* 香港舞台劇獎終身成就獎（2018年）

### 榮譽博士／院士
* 香港演藝學院榮譽院士（2001年）
* 美國哈姆斯頓大學榮譽哲學博士（2007年）
* 香港公開大學榮譽文學博士（2009年）
* 香港演藝學院榮譽博士（2011年）
* 香港理工大學大學院士（2014年）
* 香港樹仁大學榮譽文學博士（2018年）

### 勳銜
* 銅紫荊星章（2002年）
* 銀紫荊星章（2013年）

## 攷

## 出面網頁
* 會長：鍾景輝Chung King Fai | Hong Kong Federation of Drama Societies
* 鍾景輝（King Sir）影迷會 專屬論壇
* 
* 
* 
* 
* 
* 

類:前無綫電視男藝員

類:前亞洲電視男藝員

類:世界傑出華人
類:香港樹仁大學榮譽博士
類:香港理工大學大學院士
類:香港演藝學院榮譽博士

類:香港演藝學院榮譽院士
仙樂飄飄處處聞

《**仙樂飄飄處處聞**》（）係一套改編自瑪莉亞·馮·崔普（）嘅著作《崔普家庭演唱團》（**）嘅戲劇作品，最初用音樂劇嘅形式喺百老匯上演，之後俾人改做電影，位居北美影史票房第三名，同時係史上最賣座嘅歌舞片。

## 出面網頁
*
* 
*香港區粵語版《仙樂飄飄處處聞》春天舞台製作有限公司
朱達誠

[thumb|朱達誠近作 - [遮打|遮打爵士半身像]]
**朱達誠**（**ZHU Dacheng**，）係香港人像雕塑藝術家，嚮中國湖北武漢出世。職業擅長名人雕塑  。

## 史
* 1957年入湖北美術學院附中
* 1965年雕塑系畢業，留校任教
* 文革10年下鄉輔導農民學泥塑，以短、平、快教學方法見稱
* 1978年，朱達誠考入中央美術學院雕塑系研究生班。
* 之後任湖北美術學院雕塑室主任、中國美術家協會會員
* 1984年定居香港，兼成為香港雕塑家協會會員
* 而家做香港大學同中文大學進修學院藝術課程導師，兼開藝術工作室。

## 部分公職
* 香港美協會員
* 中國美術家協會會員
## 著名作品

檔案:HK HongKongGarden MemorialSARS TangHeungMay.JPG|香港公園雨後彩虹系列之鄧香美女士頭像
File:HK Dr Sun Yat Sen KomTongHall f21.JPG|香港孫中山紀念館孫文全身像


## 參考
快達票香港

**快達票**（**Hong Kong Ticketing**），全名**快達票香港有限公司**，係上市公司新創建集團嘅子公司，嚮2000年成立。成員由包括香港演出場地，香港會議展覽中心、香港演藝學院同香港藝術中心。快達票香港服務係一個多途徑訂票售票門票系統，包括互聯網票房、電話訂票、通利琴行咁嘅售票處。

## 同類
* 城市電腦售票網

## 拎
* 快達票香港
SWF

**SWF**（**S**hock**w**ave '''F'''lash嘅簡稱，讀做*swif*）係Adobe Flash用來儲存多媒體内容、向量圖像同ActionScript嘅檔案格式。SWF普及程度好高，家下超過99%嘅網絡使用者都可以睇到swf檔案，即使任天堂Wii（用Opera瀏覽器）、Sony嘅PSP都可以睇到。

## 參考
高樓寨之戰

**高樓寨之戰**係陸軍運動戰經典戰鬥，亦係清朝後期著名戰役。清穆宗同治四年（1865年）四月二十四日，山東、江蘇、湖北等地嘅捻軍喺山東菏澤高樓寨（今高莊集）殲滅僧格林沁部。

## 注釋
克羅利縣 (科羅拉多州)

**克羅利縣**（**Crowley County, Colorado**）係美國哥羅拉度州東南部嘅一個縣，1911年5月29號成立。面積2,073平方公里。根據美國2000年人口普查有人口5,518人。縣治奧德韋（Ordway）。

縣名紀念代表奧特羅縣嘅州議員約翰·H·克羅利（John H. Crowley）。

## 資料來源

類:哥羅拉度州
路易威登

**路易威登**（**Louis Vuitton**，）係法國皮件設計師。嚮1854年巴黎開自己命名嘅第一間皮篋鋪頭。一個世紀之後，路易威登成為皮件數一數二品牌，成為上流社會嘅象徵物 Icon。而家路易威登品牌已經設計同出埋高檔皮具包，產品涉及時裝、飾物、皮鞋、箱包、珠寶、手錶、傳媒、煙酒咁。

## 出面網頁

類:法國設計師
方心讓

**方心讓**爵士（，），係香港骨科醫生，香港復康會、香港傷殘體協創辦人，有「香港復康之父」嘅美譽。

## 生平
佢曾經喺七、八十年代出任行政、立法兩局非官守議員之職，後嚟分別喺1996年獲封下級勳位爵士，以及喺2001年獲授大紫荊勳章，以表揚佢喺公益、社會同埋復康事務嘅貢獻。方心讓爵士嘅女方敏生係香港社會服務聯會嘅行政總裁，此外佢亦係前政務司司長陳方安生嘅阿叔。

方心讓嚮2000年曾經中風入院，但後嚟好返，並繼續定期喺聖保祿醫院返工。而喺2002年，佢出咗本自傳，名叫《復康：一生的使命》（*Rehabilitation: A Life's Work*），由香港大學出版社出版。

佢喺2003年再度中風，此後一直卧床，2009年8月24號朝早，喺香港麥理浩復康院病逝，終年86歲。

## 榮譽
### 勳銜
*防衛勳章（1948年）
*J.P.（1965年12月22號）
*O.B.E.（1968年）
*女皇陛下銀禧勳章（1977年）
*C.B.E.（1979年）
*Kt.（1996年）
*傷殘人士奧運會銀勳（2001年）
*大紫荊勳章（2001年）
*長期服務獎章（A.M.S.）

### 專業資格
*F.R.C.S.
*F.R.A.C.S.
*F.R.C.P.（愛丁堡）
*F.A.C.S.

### 榮銜
* 香港大學名譽法學博士（1977年）
* 香港中文大學榮譽法學博士（1989年）
* 香港理工大學榮譽社會科學博士（1996年）
* 香港公開大學榮譽理學博士（1998年）
* 同濟醫科大學名譽顧問

## 著作
#*Anterior Spinal Fusion: The Operative Approach and Pathological Findings in 412 Patients with Pott's Disease of the Spine*，British Journal of Surgery，48，No. 208，1960年。
#*Direct Anterior Approach to the Upper Cervical Spine*，方心讓、GB Ong，Journal of Bone & Joint Surgery BJS 44-A：1588，1962年。
#*Anterior Spinal Fusion: The Operative Approaches*，方心讓、GB Ong、AR Hodgson，Clinical Orthopaedic & Related Research，Vol 35，pp 16-33，1964年。
#*The Transoral Approach to the Upper Cervical Spine - An Assessment of its Limitations*、D Fang、P Cheong-Leen、方心讓、T Loy、T C Wong，Journal of Western Pacific Orthopaedic Association，18 (1)：58-59，1981年。
#*A 10-Year Assessment of a Controlled Trail Comparing Debridement and Anterior Spinal Fusion in the Management of Tuberculosis of the Spine in Patients on Standard Chemotherapy in Hong Kong*，Journal of Bone & Joint Surgery，Vol 64B，No. 4，1982年。
#*Tuberculosis of the Upper Cervical Spine*，D Fang、JCY Leong、方心讓，Journal of Bone & Joint Surgery，Vol 65B，47-50，1983年。
#*Development Trends of Worldwide Rehabilitation*，第十五屆全球會議主席發言，葡萄牙里斯本，1984年。
#*Asian and Pacific Achievements in the United Nations Decade of Disabled Persons*，China Disabled Persons Federation，1990年。
#*International Rehabilitation Review*，Vol XLIII，No. 3，P3，1991年。
#*Rehabilitation and the Paralysed Patient*，Chapter 69，Textbook on Surgery of the Spine，Blackwell Scientific Publications，1992年。
#*Rehabilitation: A Life's Work*，香港大學出版社，2002年。

## 睇埋
*方振武家族
*方敏生
*陳方安生
*香港復康會

## 攷

## 出面網頁
*香港大學贊詞
*香港復康會

類:香港理工大學榮譽博士
語態

喺文法學裏面，**語態**係描述句子裏面動詞同參與呢個動作嘅主語之間關係嘅一個術語。

## 睇埋
*文法格
宋皇臺站

**宋皇臺站**係香港港鐵屯馬綫車站，喺馬頭涌同珓杯石之間，喺2021年6月27號正式啟用。

宋皇臺站起緊嗰陣本嚟叫「**土瓜灣站**」，但個站根本就唔近土瓜灣中心地帶，所以最後就用附近嘅宋皇臺改名做宋皇臺站。

## 車站結構
### 車站樓層

### 出入口
* A：德高道
** 德高道、世運道、啟欣苑
* B：南角道（九龍城）
** B1：亞皆老街、富寧街、亞皆老街遊樂場、世運花園、聖德肋撒醫院、九龍城警署、醫院管理局大樓、香港眼科醫院、九龍醫院、九龍城裁判法院、播道醫院、真善美村、馬頭圍邨

** B2：獅子石道1號、太子滙、侯王道、衙前塱道、太子道西
** B3 (只可以出站)：南角道、衙前圍道、龍崗道、城南道（泰國菜館）、東正道、富豪東方酒店、九龍城廣場、薈學坊、九龍仔運動場、九龍寨城公園、九龍城市政大廈、碧華花園、東頭邨、東匯邨、美東邨、御門前、瓏碧、南首、樂善堂小學、耀山學校、民生書院

* D：啟德體育園
** 北帝街、木廠街、俊薈土瓜灣商場、工聯會工人醫務所、啟德體育園、啟德主場館、啟德青年運動場、啟德零售館、美食海灣、啟悅苑、啟德帝盛酒店、宋皇臺公園、馬頭圍道遊樂場、傲雲峰、欣榮花園、馬頭涌道、馬頭角道、馬頭角道政府合署

### 鄰接車站

## 相

## 接駁交通
* 九巴：
** 1A、2A、2D、2X、3B、5、5A、5C、5D、5P、5X、6D、6P、9、10、11、11B、11D、11K、11X、13D、14、15、16、16X、17、21、24、26、26X、27、28、42、61X、75X、85、85A、85B、85S、85X、93K、95、98C、98S、203E、213D、296C、297、293S、N213、N216、N293
* 城巴：
** 20、20A、22、22M、793、796X、A22、E23、E23A、N20、N23、N796
* 過海隧道巴士：
** 101、106、106A、106P、107、108、111、111P、116、N121

## 上一站‧下一站

### 列車班次

## 參考

## 出面網頁

*港鐵屯馬綫網站
*沙田至中環綫工程網頁 
*港鐵公司－宋皇臺站街道圖
*港鐵公司－宋皇臺站位置圖
*港鐵公司－宋皇臺站列車服務時間
土瓜灣站

**土瓜灣站**（；）係香港港鐵嘅車站，喺土瓜灣馬頭圍道落山道同江蘇街之間，喺2021年6月27號正式啟用。

土瓜灣站起緊嗰陣本嚟叫「**馬頭圍站**」，但個站根本就唔近馬頭圍，反而喺正土瓜灣中心地帶，所以最後改名做土瓜灣站。

## 車站結構
### 車站樓層

### 出入口
* A：炮仗街
** 炮仗街、上鄉道、牛棚藝術村、土瓜灣街市、土瓜灣體育館、翔龍灣、港圖灣
*** 設有失明人士引導徑往返地面

* B：落山道
** 落山道、英才職業技能培訓中心、天光道網球場、半山壹號、樂民新村第一期、帝庭豪園、馬頭圍邨、鄧鏡波學校
* C：江蘇街
** 江西街、高山劇場、樂民新村第二及三期
* D：浙江街
** 土瓜灣道、馬頭圍道、富薈馬頭圍酒店、紅磡商業中心、紅磡廣場、海心公園、九龍城政府合署、陽光廣場、宏豐大廈、益豐大廈、港圖灣、煥然懿居

### 鄰接車站

## 接駁交通
* 九巴：
** 2E、3B、5、5A、5C、5D、5P、6C、6F、11、11K、11X、12A、14、15、15X、17、21、26、28、45、75X、85、85A、85B、85S、85X、93K、241X、297、297P
* 城巴：
** 22M、796X、A22、A25、E23、E23A、N23
* 過海隧道巴士：
** 101、106、106A、106P、107、108、111、111P、115、116、608、N121

## 歷史
根據九廣鐵路公司（九鐵公司/九鐵）
 對沙中綫的最終方案，本站會和原計劃中嘅宋皇臺站合併（當時分別稱為「馬頭圍站」同「土瓜灣站」），並命名為**馬頭角站**。但在2007年7月嘅運輸及房屋局合併方案建議中，重新建議採用原來方案，分別興建本站及宋皇臺站。

由於取消啟德發展區填海計劃，啟德段走綫被大幅修改。2009年5月21日，香港多份報章報導港鐵推出馬頭圍至啟德一段走綫之修訂方案，本站將改設於馬頭圍道落山道遊樂場及土瓜灣市政大廈暨政府合署對出位置。

2021年2月16日，屯馬綫一期列車由當日起來回烏溪沙同紅磡站進行營運測試，列車會繼續喺烏溪沙同啟德站之間載客。往啟德列車將於到達啟德站1號月台後清客，然後不載客繼續駛去紅磡站方向， 中途途經本站，最後在紅磡站新建月台折返往烏溪沙站方向，並於啟德站2號月台起載。

### 車站命名
此站原計劃名為「馬頭圍站」，2010年11月，政府憲報刊登嘅沙田至中環線鐵路方案中，則繼續顯示其原稱馬頭圍站。以其所在的馬頭圍道而得名，唯車站實際上遠離馬頭圍邨，加上鄰接嘅宋皇臺站更接近馬頭圍邨，以馬頭圍作為車站名稱並唔能達至指向作用，更被區內人士指出將會誤導乘客同公眾，引起爭議。

2017年9月，於港鐵尖東站舉辦招聘會所展示的全港鐵路路線圖上，本站獲標示為土瓜灣站，唯港鐵回覆查詢指出有關資料僅是港鐵用作內部參考用途，未能作實。

2017年11月，政府宣布此站定名為**土瓜灣站**，令車站名稱更符合其所在位置同地理環境。運輸及房屋局常任秘書長（運輸）黎以德指出，為了回應地區同議會嘅訴求，決定將本站定名為土瓜灣站，期間又留意不少地區人士表示希望車站能夠反映有關宋朝古蹟嘅特色，因此政府決定將原稱「土瓜灣站」嘅車站更名為宋皇臺站，並希望這兩個車站名稱更能反映地區嘅特色，同讓沙中綫鐵路更能融入社區。

### 通車前開放日
港鐵於2021年6月12日舉行本站開放日。開放日分為六個參觀時段，每個時段有兩百張入場券，每張券可供四位市民入場，全日吸引了約2,600名市民到場參觀。

File:To Kwa Wan platform 2 12-06-2021(1).jpg|開放日吸引大約2,600名市民到場參觀（2021年6月）
File:To Kwa Wan concourse 12-06-2021(22).jpg|車站大堂有幾名職員協助到場嘅市民（2021年6月）


## 上一站‧下一站

### 列車班次

## 參考

## 出面網頁

*港鐵屯馬綫網站
*沙田至中環綫工程網頁 
*港鐵公司－土瓜灣站街道圖
*港鐵公司－土瓜灣站位置圖
*港鐵公司－土瓜灣站列車服務時間
伊索

**伊索**（，拉丁字母轉寫：**Aísôpos**）相傳係《伊索寓言》嘅作者，生平不詳，甚至唔知係咪真係有呢個人。

根據古代作家嘅零星記載，伊索大約生活喺前7世紀至前6世紀，係來自非洲嘅奴隸，喺古希臘嘅薩摩斯（Σάμος）打工，後來獲釋，做咗自由民。

*
伊索寓言

《**伊索寓言**》（）係源自古希臘嘅一系列寓言，相傳由伊索創作，之後再由一啲比較後期嘅人寫做書。

## 著名故仔
*《酸葡萄》
*《狼來了》
*《龜兔賽跑》
*《生金蛋嘅鵝》

## 睇埋
*擬人化
*童話
放題

**放題**係日本漢字，解做「自由噉」，「任做」。香港大部份人一知半解，以為係任食嘅意思。

放題兩個字通常會連埋前面個動詞或名詞一齊用，好似：食べ放題（任食）、飲み放題（任飲）、乗り放題（任搭）、読み放題（任睇）、やり放題（任做）之類。
馬傑偉

**馬傑偉**係香港中文大學新聞及傳播學院教授，專研究香港次文化以及流行文化，英國倫敦大學哲學博士，佢亦喺《明報》世紀版專欄作家。

## 香港中文大學教學語文爭議
由於馬傑偉俾香港中文大學校方指派為雙文政策委員會委員，喺香港中文大學學生報以委員身份，撰寫《中大語文政策的未來》，曾經同反對校方教學語文政策嘅中大校友關注組成員，引發筆戰。

## 攷
臥龍傳

**臥龍傳**（日文名**臥竜伝－三国制覇の計**）係日本NEO･GETEN（ホクショー）公司製作嘅電腦遊戲，響PC9801同DOS上面行，及後亦都可以微窗視窗系統下玩。遊戲取材自中國三國時代，係種策略遊戲。1995年，台灣松崗公司將佢譯成中文，叫臥龍傳。

玩家會扮演三國時其中一方軍師，目標係一統天下。

遊戲優點係容量唔大，只有3MB，但能夠實現即時制戰略同戰鬥。畫面雖然講唔上華麗，但非常細緻，裏面大小城池，關卡，山川等都非常仔細。
鑒波啦山佐環尼

**肯波拉聖基奧雲尼**（ ），當地方言舊時嗌**Campura San Giuvanni**或者**Campura Santu Janni**，係意大利阿曼泰阿政區嘅直轄市，喺高臣扎省同埋卡坦扎路省邊界。

## 經濟
經濟主要嚟自農業同埋旅遊，喺1950年代開始，已經發展紅洋蔥，賣到國內同埋國外市場。

喺過去二十年之內，出口紅洋蔥產品，再加上其他商業活動對當地經濟有利。

## 地理
Campora San Giovanni喺第勒尼安海岸。

## 歷史建築

一座14世紀嘅大塔係唯一顯著嘅建築物。

## 嘢食
呢度嘅出名嘢食通常係豬肉同埋香腸。

### 農民菜

### 海上美食

### 蛋糕

### 葡萄酒
當地出名嘅有葡萄酒，特別係紅葡萄酒。

## 雜項

## 出面網頁
* Campora San Giovanni線網絡協會
上窰民俗文物館

**上窰民俗文物館**（Sheung Yiu Folk Museum）係香港文化博物館嘅分館，喺新界西貢北潭涌風景區入面嘅自然教育徑，佔地500平方米，原址係一條19世紀末由原籍廣東寶安縣黃草嶺黃氏族人起嘅村落──上窰村。1981年，上窰村同鄰近嘅一座灰窰被列為法定古蹟。1984年復修後改做民俗文物館，開放畀市民參觀。全館以房舍、更樓、豬舍、牛欄、敞闊嘅曬坪同其他附設嘅建築結構為主題，陳列各種農具同家庭用品，並附有相片同圖片說明，重現上窰昔日嘅鄉村風貌。

## 交通
;巴士：
*九巴：94、96R（只喺公眾假期行駛）
;地址：
*西貢北潭涌自然教育徑

## 入場資料
;開放時間：
*逢星期一、星期三至星期日
*每日上晝9點 — 下晝4點
*逢星期二、聖誕日、聖誕翌日、元旦日、農曆年初一、初二同初三休息

;入場費：
*費用全免

## 出面網頁

*上窰民俗文物館
*康樂及文化事務署-古物古蹟辦事處
三棟屋博物館

**三棟屋博物館**（Sam Tung Uk Museum）係香港文化博物館嘅分館，喺新界荃灣古屋里二號，荃灣地鐵站嘅附近，港鐵荃灣車廠隔籬，由非物質文化遺產辦事處管理，全年免費入場。

1981年，香港政府宣佈將三棟屋列為法定古蹟，並響1987年完成修建工程，加設咗博物館設施，畀市民免費參觀。博物館館址約兩千平方米。

1990年，獲亞太區旅遊協會頒發「太平洋古蹟大獎」。

## 歷史
三棟屋原本係香港古老嘅圍村之一，大約喺 18世紀中，大清乾隆五十一年（1786年），由陳氏響廣東嘅支系所建立。雖然經歷咗百幾年歷史，但三棟屋重保存得好好。

## 公共交通
*港鐵：
**：荃灣站，落車後由E出口沿西樓角路行大概10分鐘
*巴士：
**九巴：40、43X、48X、49X、57M、58M、59A、67M、68A、69M、73X、235、278P、278X、A31 
**城巴：905R

*地址：
**新界荃灣古屋里二號

## 入場資料
*開放時間
**星期一、星期三至星期日（包括公眾假期）
**每日上晝十點至下晝六點
**休息：星期二（公眾假期除外）、聖誕日、聖誕翌日、元旦日、農曆年初一、初二以及初三 　

*收費
**入場費全免

## 出面網頁

*香港三棟屋博物館
*三聯書店 (香港)出版《香港史新編》，王賡武主編，ISBN 962-04-1255-9 第252頁
*香港三棟屋博物館相集
*香港客家圍屋的保護開發利用
超力

**超力**（Chewy）係香港粉麪嚜頭，屬於超力國際食品。1972年由莫國安同埋莫富強創立。

超力品牌下面有米粉、即食麪等。

## 告白
超力曾經響電視賣告白，其中一個告白最尾嘅一句『超……力力力力』係當時經典。

## 註

## 出面網站
*
張悅楷

**張悅楷**（）係中國大陸國家一級演員，廣東話劇院嘅話劇演員。佢同劉蘭芳並稱「北劉南張」，廣東地區南派粵語講古代表人物，深受粵語地區電台聽眾嘅喜愛。佢一生多才多藝，除咗話劇舞台之外，仲擅長相聲同講古。喺廣東人民廣播電台講水滸傳、三國演義、楊家將。

## 生平簡介
1949年廣州嶺南大學土木工程學系畢業。

1950年加入華南人民劇團。

1957年夏調返廣東話劇院。

1997年5月24日喺廣州病死，享年72。

## 講古
* 《楊家將》全138回
* 《興唐傳》全123回
* 《三國演義》全157回
* 《倚天屠龍記》全210回
* 《書劍恩仇錄》全102回
* 《飛狐外傳》全83回
* 《碧血劍》全83回
* 《白髮魔女傳》全66回
* 《水滸傳》全92回
* 《紅岩》全49回
* 《小李飛刀》全97回
* 《毛澤東的黃昏歲月》全29回
* 《霍元甲傳》全32回
* 《鹿鼎記》全231回
告全黨全軍全國各族人民書

《**告全黨全軍全國各族人民書**》（英文譯名：A Letter Addressing the Whole Party, the Entire Military and the Chinese People of All Ethnic Groups）係中國共產黨中央委員會、中華人民共和國全國人民代表大會常務委員會、中華人民共和國國務院、中國人民政治協商會議全國委員會、中國共產黨和中華人民共和國中央軍事委員會所發嘅文告，用嚟公布黨和國家最高領導人逝世嘅消息，規格比一般政治家、社會知名人士嘅訃告仲要高。

响中國共產黨同中華人民共和國歷史曾分別响1976年9月9號、1997年2月19號同2022年11月30號三次以《告全黨全軍全國各族人民書》嘅形式，正式公佈毛澤東、鄧小平同江澤民逝世嘅消息。

《告全黨全軍全國各族人民書》先由新華社出稿，然後由中央廣播電視總台播出，翌日登報紙。
羅屋民俗館

**羅屋民俗館**（**Law Uk Folk Museum**）喺香港柴灣，係香港歷史博物館五間分館中嘅其中之一，由康樂及文化事務署管理。而建築已經評為香港法定古蹟。

## 概覽
羅屋民俗館嘅建築名為**羅屋**，係一間具有200幾年歷史嘅古村屋。18世紀初，居民自寶安遷徙到香港嘅柴灣，建村定居。呢間村屋喺乾隆年間起，乾隆三十二年獲發紅印契。隨住市鎮嘅發展，而家羅屋博物館已成為柴灣一帶現存嘅古村屋。

1976年5月，市政局決定將羅屋修復為民俗館。1989年11月10號，羅屋成為香港法定古蹟。民俗館終於響1990年1月19號正式開放。館裏面藏品嘅內容主要介紹柴灣嘅歷史、羅屋嘅歷史和特色，以及生活習俗。屋裏面放咗傢俬、農具、日用品等展品，以復原村屋嘅面貌。

## 建築

羅屋係一間中型村屋，面積大約120平方米，屋頂疊瓦舖蓋，係典型「三間兩廳」嘅傳統民居，中央正廳係一間，係全屋嘅核心，供奉祖先神位，同兩側建有閣樓嘅房間合組成「三間過」嘅格局，佈局左右對稱，有明顯嘅中軸線，房間係工作間同睡房，而閣樓就用作貯物同畀細路瞓覺。為咗防盜，間屋嘅窗唔多，廳外同大門之間有用嚟做採光同透氣嘅天井，天井兩側建有遮蓋嘅「廊」用做廚房同雜物間。

大門係全屋唯一嘅出入口，門框以花崗石砌成，上面有屋簷以擋風雨，屋外係用作曬穀、晾衣同宴客稱為「曬棚」或「禾坪」嘅空地。

## 開放時間
* 星期一至三、五至六：10:00-18:00
* 星期日同公眾假期：13:00-18:00
* 逢星期四、聖誕日同翌日、元旦、農曆年初一、初二休館

## 入場費
* 免費入場

## 地址
* 香港柴灣吉勝街14號

## 交通
* 港鐵
** 港島綫：柴灣站B出口
* 巴士
** 香港島
*** 8：杏花邨 ↔ 灣仔碼頭
*** 8P：小西灣（藍灣半島） ↔ 灣仔碼頭
*** 8S：跑馬地馬場 → 小西灣（藍灣半島）—只限跑馬地賽馬日服務
*** 8X：小西灣（藍灣半島） ↔ 跑馬地下
*** 81：興華邨 ↔ 勵德邨 
*** 81A：興華邨 ↔ 勵德邨 只限平日繁忙時間服務
*** 81S：小西灣（富欣花園） → 寶馬山—只限平日朝早繁忙時間服務
*** 82：北角碼頭 ↔ 小西灣（藍灣半島）
*** 82M：柴灣站 ↺ 小西灣（藍灣半島）
*** 82S：小西灣（藍灣半島） ↔ 耀東—只限平日繁忙時間服務
*** 85：小西灣（藍灣半島） ↔ 寶馬山
*** 85P：小西灣（藍灣半島） ↔ 寶馬山—只限平日繁忙時間服務
*** 314：小西灣（藍灣半島） ↺ 赤柱監獄—只限星期日及公眾假期服務
*** 780：柴灣（東） ↔ 中環碼頭
*** 780P：興華邨 → 中環碼頭—只限平日朝早繁忙時間服務
*** 789：小西灣（藍灣半島） ↔ 金鐘（樂禮街）
*** N8：灣仔碼頭 ↺ 杏花邨—通宵服務
*** N8P：小西灣（藍灣半島） ↺ 灣仔（港灣道）—通宵服務
*** N8X：小西灣（藍灣半島） ↔ 中環（港澳碼頭）—通宵服務
** 過海隧道巴士
*** 106 黃大仙 ↔ 小西灣（藍灣半島）
*** 106P 小西灣（藍灣半島） → 黃大仙—只限平日朝早繁忙時間服務
*** 118 深水埗（東京街） ↔ 小西灣（藍灣半島）
*** 118P 深水埗（東京街） ↔ 小西灣（藍灣半島）—只限平日繁忙時間服務
*** 606 彩雲（豐盛街） ↔ 小西灣（藍灣半島）—每日0900前南行服務由606A線提供
*** 606P 彩雲（豐盛街） → 小西灣（藍灣半島）—只限平日朝早繁忙時間服務
*** 682 利安 ↔ 柴灣（東）
*** 682P 利安 → 柴灣（東）—只限平日朝早繁忙時間服務
*** 694 調景嶺站 ↔ 小西灣邨
*** N118 深水埗（東京街） ↔ 小西灣（藍灣半島）—通宵服務
** 北大嶼山、機場
*** A12 機場（地面運輸中心） ↔ 小西灣（藍灣半島）
** 港島專線小巴
*** 16A 柴灣站 ↔ 舂坎角（慈氏護養院）—每日特定時間對開 5 班
*** 16M 柴灣站 ↔ 舂坎角
*** 16X 柴灣站 ↔ 赤柱正灘
*** 18M 柴灣站 ↔ 歌連臣角懲教所—每日特定時間對開 5 班（星期三每日 3 班）
*** 20M 柴灣碼頭 ↔ 興民邨
*** 43M 峰華邨 ↺ 柴灣站
*** 44M 柴灣站 ↔ 小西灣（富景花園）—通宵服務
*** 47M 柴灣站 ↔ 小西灣（富景花園）
*** 48M 柴灣站 ↔ 東區醫院

## 睇埋
*香港博物館一覽

## 出面網頁

*羅屋民俗館
茶果嶺道

**茶果嶺道**（**Cha Kwo Ling Road**）係香港一條行車路，嚮九龍觀塘區油塘一帶，因為路經茶果嶺村得名。條路東接鯉魚門崇信街同欣榮街，西面就連接鯉魚門道同偉業街。

茶果嶺道附近因為有個油塘工業區，平日有唔少大貨車、貨櫃車、同水泥田螺車出入。

## 路經
*麗港城
*茶果嶺村
*港鐵油塘站
*油塘中心

## 睇埋

*茶果嶺
民主黨 (日本)

**民主黨**係日本喺1998年4月成立嘅政黨，由舊民主黨、民政黨、新黨友愛、民主改革聯合合併而成。

2003年9月同小澤一郎嘅自由黨合併。

2009年8月嘅大選入面，民主黨橫掃國會308個議席（自民黨最高記錄都只係攞到300席），攞到執政權，但係美軍基地搬遷問題、東日本大地震災情處理等等嘅議題令民主黨民望急跌。結果2012年大選民主黨大敗，變返在野黨，比例區嘅得票更加少過當時啱啱冒起嘅日本維新會，得票只係全國第三。

2015年嘅眾議院選舉，民主黨議席叫做有返啲起色，由57席加到73席，不過黨代表海江田萬里就喺自己個選區度輸咗。

2016年3月27號，民主黨同維新黨合併成民進黨。

## 選舉成績

#### 眾議院
侯漢敏

**侯漢敏**係新疆維吾爾自治區黨委宣傳副部長、外宣辦主任。嚮2009年新疆武警毆打香港記者案出名。

侯漢敏覺得新聞發言人係政府代言人，要將政府意圖令傳播媒體接受，再將佢變成媒體自己講嘅，再令人民群眾接受。

## 拎
* 侯汉敏 简历 侯汉敏 简介—中国政府公开信息整合服务平台
* 侯漢敏：只求媒體客觀公正的報導"7·5"事件

類:中國共產黨員
類:新疆人
鯉魚門村

**鯉魚門村**係嚮香港鯉魚門嘅一個寮屋屋村，佢嚮油塘東邊三家村一帶，由4條細村合成，包括安里西村、瑪環村、馬背村同輋頂村，村民人數而家都有過千。嚮清朝末年，村民從事農業養豬、漁獵同石礦開採。嚮1960年代，鯉魚門開始出現海鮮酒家，成為香港旅遊協會推薦外地遊客必到景點之一。

## 參考

## 睇埋
*鯉魚門邨
*鯉魚門道邨
越南文

**越南文**（；），又叫做**京語**（；／），係越南京族嘅語言。越南文同廣東話一樣係聲調語言同分析語。主要文法同廣東話差唔多，主要唔同係，越南文形容詞習慣擺喺名詞同動詞嘅後邊，同國語相反。語言學分類上，越南文劃入南亞語系孟-高棉語族，呢種劃分係家下學術界嘅主流意見。學界曾經以爲越南文屬漢藏語系，而喺1954年證明咗越南文聲調系統係反映嘅尾輔音，所以學界基本上確認越南文係南亞語系嘅語言。

## 聲韻

越南文似廣東話，每個字得一個音節。亦都同廣東話一樣有「-p, -t, -k, -m, -n, -ng」呢六種韻尾（對應越南文拼寫：-p, -t, -c, -m, -n, -ng）。另外，重多出咗-nh同-ch呢對韻尾，不過北方音將呢啲發成「-ng／-k」尾音，南方音發成簡單啲嘅「-n／-t」尾音。聲調格局為六聲，按漢藏語言習慣可以分成八調（標準廣東話就六聲九調）。喺發音方面，越南文同廣東話好似，同史上兩種話影響有關。

## 文法
基本文法係SVO型，文法上修飾動詞嘅成份，要擺喺動詞後邊，呢幾點同廣東話一樣。不過佢啲特點係習慣將啲形容詞擺喺名詞後邊，似法文噉。例如廣東話嘅「**長髮**」、越南文叫「**tóc dài**」（「**髮長**」），有時兩個名詞都唔同廣東話啲次序，例如「**越南文**」呢個名係要調返轉嚟寫，叫做「**Tiếng Việt**」（「**文越**」）
。廣東話轉去越南文嘅「**lạp xưởng**」（**臘腸**）同「**lì xì**」（**利是**）唔使調轉寫，因爲係譯音，不過越南文好少有呢啲字。另外，佢有好多字都係嚟自法文，例如「**紅蘿蔔**」叫「**cà rốt**」，嚟自法文嘅「**carotte**」，「**鏈**」叫「**sên**」，嚟自法文嘅「**chaîne**」。

### 指示詞

指示詞越南文比較複雜，分成近指、遠指、更遠指，指示代詞、指示形容詞有分別，搭配到唔同時間地點嘅詞都有唔同規律。

### 文法助詞
越南文係分析語，動詞時體貌之類靠助詞表達。

## 書寫

以前越南文一路用漢字寫，加啲自己創制嘅字，叫做喃字（／），夾雜喺傳統漢字中間，就同而家嘅廣東話書寫情況差唔多。後尾法國人殖民越南，為咗排斥中國對越南嘅傳統影響，割裂越南同中國嘅歷史文化聯繫，啲法國傳教士創制咗拉丁字母嘅越南文，由殖民當局同傀儡政權推廣，同時限制漢字同文言文行文，令到傳統漢字書寫方式式微。20世紀中期之後，越南當局推行法國傳教士創制嘅拉丁字母越南文，到越共上臺後正式廢止咗漢喃。而家喺越南嘅寺廟同舊皇宮先至睇得到漢字。非常之有意思嘅現象係，越南人同中國人一樣過年貼對紙。以前用漢字嗰陣，用漢字寫對聯，書法亦都用毛筆，廢止漢字之後，有啲人就用圈嚟代替漢字，喺門口兩邊各貼一張紅紙畫好多個圈代替漢字；亦有人用拉丁字母嘅越南文嚟寫對聯，睇落去極之騎呢，但而家演化出國語字書法，即係將拉丁字組裝成方塊字嘅形式，類似於諺文噉。

## 方言

越南文嘅方言比中文簡單，分南、中、北三隻。南部方言代表係西貢音，中部方言代表係順化音、乂安音，北部方言代表係河內音。
閹人歌手

**閹人歌手**（意大利話：）係種男歌手，男仔青春期變聲之前，就俾人閹咗，等佢哋就算大個咗，就保持到細路仔聲。音域有如女高音，女中音或者女低音，甚至音域更高，但係重可以唱到男仔聲。

呢類歌手自細閹咗，青春期缺乏睪丸酮。除咗聲唔會轉之外，軟骨都因為無睪丸酮而唔會變硬。由此肋骨更加軟，經長期訓練，肺氣量大增。尖聲加氣量，令佢哋可以唱得更好聽。

## 史
古代西亞兩河流域已有呢種歌手。而之後拜占庭亦有呢類歌手。

十六世紀中期，羅馬天主敎廷頒布敎宗敕令，禁止女歌手參加敎堂唱詩班，閹人歌手應運而生。
天津條約

**天津條約**（Treaty of Tientsin）係指天津簽嘅和約。尤其係大清響第二次鴉片戰爭（英名Second China War，即第二次中國戰爭）首輪戰敗後，響咸豐八年五月，即1858年6月，同俄羅斯帝國、美國、英國，法國，各自簽訂四和約。當時和約並無名，後世以簽約地為名，都稱之為天津條約，尤其係大清同英國所訂嘅天津條約。由中國眼中，視呢類條約為不平等條約。

當第二輪戰1860年正式打完，就由北京條約所取代。

## 簽約日期
四條先後如下：
* 中俄天津條約，1858年6月13號，即咸豐八年五月初三，俄曆1858年6月1號。
* 中美天津條約，1858年6月18號，即咸豐八年五月初八。
* 中英天津條約，1858年6月26號，即咸豐八年五月十六。
* 中法天津條約，1858年6月27號，即咸豐八年五月十七。
麥基 (牧師)

**麥基**（**Robert James Leslie M'Ghee**）係位牧師，響1860年第二次鴉片戰爭尾段，係當英軍軍牧，之後著有《How we got to Pekin》（即我哋係點去北京咁解）一書，記低當時佢由英國經香港同上海，打入大沽到北京嘅經歷。

著作之中，有當時香港簡畧描述，提及包括啱啱入手嘅九龍，以及香港島域多利城、柴灣、赤柱、黃泥涌、東角、薄扶林等地，同埋附有赤柱圖。

## 註
柯獵焚

**柯獵焚**（Laurence Oliphant；），或譯**俄理范**，係英國作家，曾經周遊列國，亦擔任過外交職務。

柯獵焚曾經陪同英國伊利近爵士出使大清同日本，其中亦途經香港。
大耳窿

**大耳窿**（）即係放貴利嘅人嘅俗稱，又叫**放數佬**／**放數婆**。 

## 起源
香港開埠初期，華人、西人、印度人大集會，而放貴利嘅多數係「白頭摩羅」。白頭摩羅扮相特別，鍾意戴隻銅銀咁大嘅耳環，隻耳要穿個耳窿，耳珠墜落嚟耳窿睇起嚟好大，就有人將呢種耳窿同貴利嘅無底窿聯想埋一齊，而創出「大耳窿」噉嘅叫法。

不過，仲有一個講法話，當時放貴利嘅，都係放細額款項好似三幾毫紙畀勞苦大眾，為咗啲人知道佢哋有錢借，就將一個銀塞喺耳窿度，做記號，畀人認得。

另外，粵語的「窿」和英語的「Loan」(借貸）是同音。
## 睇埋
*貴利
*利息
## 註
鳩山由紀夫

**鳩山由紀夫**（）係日本政治人。東京都出世。史丹福大學工業工程學博士。

鳩山由紀夫喺1986年開始參選眾議院，第一次就當選。去到1993年出走自民黨，同武村正義等人成立新黨先驅，又加入當時嘅聯合政權，歷史性打低自民黨。但係冇幾耐，聯合政權瓦解，新黨先驅就選擇同自民黨合作。1996年，佢同武村正義對係咪繼續同自民黨合作有分歧，最後反對合作嘅鳩山由紀夫嗰邊就退黨，另外同菅直人一班人創立另一個政黨—舊民主黨。

1998年，舊嘅民主黨合併幾個喺新進黨解體之後成立嘅黨仔，成為新民主黨。

2009年3月嗰陣，當時民主黨嘅小澤一郎因為政治獻金醜聞逼住要辭咗黨代表個位，之後鳩山由紀夫就接任，迎戰8月嘅眾議院選舉，面對本來社會就要求改變嘅聲浪，民主黨成功打低自民黨，呢次重係第一次有單獨一個政黨超越自民黨嘅席數。

之後佢喺2009年9月16號開始做第93任首相。但因為美軍普天間基地問題喺2010年6月2號朝早辭職。2012年重宣佈退出政壇。

2013年3月21號，佢喺香港被委任為凱富能源集團有限公司榮譽主席同高級顧問。間公司重搵到喬治布殊個細佬做副主席。

2013年7月，鳩山因為之前講過釣魚台有主權爭議，民主黨頂佢唔順，認為佢違反黨同政府政策，宣佈踢佢出黨。

## 家族
同好多日本政治人一樣，鳩山由紀夫都係個世襲嘅政治人，家族入面好多人從政：
*太爺鳩山和夫（前眾議院議長）
*阿爺鳩山一郎（前日本首相）
*叔公鳩山秀夫（前眾議院議員）
*太公寺田榮（前貴族院議員）
*老豆鳩山威一郎（前參議院議員）
*細佬鳩山邦夫（前眾議院議員）
*侄仔鳩山太郎（前東京都議員）
*侄仔鳩山二郎（眾議院議員）

另外，阿公石橋正二郎係日本車胎牌子石橋牌嘅創辦人。

## 榮譽博士
* 香港城市大學榮譽法學博士（2013年）

## 碎料
*由於佢對眼比較凸出，加埋講嘢成日估佢唔到，所以佢有個花名叫「宇宙人（外星人）」。
*佢老婆鳩山幸形象神化，曾經出過書，講佢同外星人嘅第三類接觸。

## 參考

類:香港城市大學榮譽博士
伊利近

**伊利近**（Elgin；），名叫**詹士布魯斯**（James Bruce），係英國官員。佢受封為英國伊利近伯爵八世（8th Earl of Elgin），掀卡定伯爵十二世（12th Earl of Kincardine）。伊利近與大清簽約時亦譯做**額爾金**。佢曾任牙買加，加拿大，及印度總督。亦響曾出使大清同日本。

佢響第二次鴉片戰爭尾段，因見英使受虐而死，下令火燒圓明園而聞名。

## 睇埋
* 伊利近街
耶當奇緬迪

**耶當奇緬迪**（**Jeton Kelmendi**；）係阿爾巴尼亞記者同詩人，南斯拉夫未分裂時，係南斯拉夫人。

## 生平
奇緬迪1978年響南斯拉夫辟治（Peć）出世。佢亦都喺呢度讀小學同中學，之後去咗普里什蒂納大學（Universiteti i Prishtinës）讀書。亦係科索沃解放軍（Ushtria Çlirimtare e Kosovës）一員。　

奇緬迪做過阿爾巴尼亞同科索沃等地，阿爾巴尼亞文傳播媒體記者，主事政治同文化事宜。奇緬迪嘅詩譯過做唔同文，包括幾輯合集。佢參加過國際上幾個詩社，同響文化雜誌度發文，尤其係英文。作品主題，多數係講愛，政治實況，唔多唔少不滿現有政治。

奇緬迪家下響比利時布魯塞爾居留，係歐洲職業記者協會（Professional Journalists Association of Europe）成員。

## 出版
* 承諾世紀（Shekulli i Premtimeve），1999年詩
* 靜以外（Përtej Heshtjes），2002年詩
* 如果係正午（Në qoftë mesditë），2004年詩
* 還我啲故土（Më fal pak Atdhe），2005年詩
* 來緊嘅，究竟去邊（Ku shkojnë ardhjet），2007年詩
* 文字師奶（Zonja Fjalë），2007年話劇
* 字母等變到幾唔頻繁（Ce mult s-au rãrit scrisorile (Sa fortë janë rralluar letrat) / Ce mult s-au rãrit scrisorile），2007年個人羅馬尼亞文詩集

類:阿爾巴尼亞人
餓人灣

**餓人灣**（Ngo Yan Wan），又寫做**臥人灣**，係香港香港島北岸東面一海灣，家下經已埋響都市之下。1865年人口統計時，居民從事石塘採石。統計話，連同筲箕灣，紅香爐，七姊妹，黃角嘴，合共2,818人。

雖然家下有唔少人傳筲箕灣舊稱餓人灣，之但係1865年香港政府統計，係將兩者分開。當時英文譯Ngo-yan-wan，而中文名則叫臥人灣，臥餓兩廣東音相同，唔見得餓人灣正確得過臥人灣。況且大明時已有記有筲箕灣，呢個傳說唔係咁對路。

1857年政府刊憲將香港島分成九個大區，喺二號區「筲箕灣」一欄寫「由紅香爐到臥人灣，包括黃角嘴、七姊妹、水清灣、筲箕灣同臥人灣」，假設呢句係跟由西到東嘅順序，臥人灣最有可能係阿公岩村東邊一個已經填咗海嘅海灣仔（而家東都中心），或者鰂魚涌。

## 註
劉夢熊

**劉夢熊**（，），花名**Dream Bear**、**尖啤**，係香港政治人同商人。

佢喺廣東台山出世。文革期間，1969年喺廣東東莞長安做「知青」。1973年游水偷渡香港。

佢做過東方明珠創業公司副主席。亦做過全國政協委員、香港特區政府策略發展委員會委員、香港特區政府中央政策組非全職顧問。

嚮2012年香港特別行政區行政長官選舉，佢初時俾人以為係梁振英選舉陣營成員，亦被外界視為梁粉。之後，佢同梁振英反面，曾經喺接受陽光事務周刊訪問爆梁振英嘅黑幕，後來甚至因為涉嫌寫電郵恐嚇梁振英，而被控妨礙司法公正。

## 個人榮譽
* 世界華商基金會世界傑出華人獎（2007年）
* 銅紫荊星章（2010年頒授，2020年4月3號撤除）

## 註

## 攷

## 出面網頁
* 
* 
* 
* 

類:世界傑出華人
律政中心

**律政中心**（）即係**前中區政府合署**（**Former Central Government Offices**），響香港中環，係以前香港政府總部。佢最初英文**Government Offices**，中文叫**大兵頭寫字樓**。個署家下有三座，中座，東座同埋西座。三棟都係1957年重起政府合署時所立。

現時政府合署係香港多個決策部門嘅寫字樓，主要官員都喺呢度做嘢，包括行政會議，政務司，財政司等等。一眾立法會議員都有設寫字樓喺呢度。隨住政府總部搬去添馬艦，建築群重新修復做律政司嘅辦公場所，另外部分西座樓面將用做國際法律、仲裁及調解等非政府組織嘅辦公室，並於2015年7月起改名叫做「律政中心」。

## 地理
政府合署分佈響政府山上，三座西北到東南排成一字長形。西南有下亞厘畢道，無幾遠係港督府同美國領事館，東南有花園道，東北有聖約翰座堂同香港終審法院，以及炮台里。而西座西北角接雪廠街。

## 註
政府總部

世界各地有無數**政府總部**，本網頁有介紹者如下：
*律政中心
*香港政府總部
*政府總部 (樓)
*政府總部 (澳門)
*政府總部禮賓處
*政府總部事務局
Tata Hispano

**Tata Hispano Motors Carrocera S.A**（以前叫**Hispano Carrocera, S.A.**）係西班牙一間巴士車身製造廠。

## 出面網頁
* Tata Hispano（2014年Internet Archive）
彭日成

**彭日成**（**Danny Pang**，）係臺灣裔美國人，保盛豐集團老闆，因為呃咗投資者幾億，被封做「臺灣馬多夫」。

彭日成嚮臺灣出世，嚮爾灣加州大學上過暑假班，老婆魯易士（Janie Louise）係脫衣舞孃。

## 拎
伊利近街

**伊利近街**（），又叫**泥街**或者**坭街**，係香港中環一條街。條街沿山而建，以曲尺形分開兩截。一段由荷李活道向南上山，上到士丹頓街（史丹頓街）同卑利街交界，另一段由交界處卑利街起，東南斜上山，過些利街，到堅道近奧卑利街交界為止。條街比起周圍上山街來講，係無咁斜，而亦可謂駁住早年香港其中兩條大道。

## 名
伊利近街個伊利近，查實係來自英國專員伊利近爵士而來。佢曾經路經香港，負責第二次鴉片戰爭中，同大清交手，佔領廣東省城，攻入天津附近大沽，促成天津條約。亦響清庭反侮同虐殺英使後，下令攻入北京，火燒圓明園，促成北京條約，英人得到香港島對岸九龍半島。所以條街就以佢名而名。另九龍亦曾有伊利近街，不過後尾唔想撞名，改叫海防道。

伊利近街之所以又叫坭街，皆因佢逢親落雨，就有沙坭滿街，所以有咁嘅名。

## 街景

二戰後香港政府發牌畀人做街邊食肆，即係大牌檔。而伊利近街亦有檔口。不過隨住香港經濟發達，香港政府逐步收回牌照。其中民園麵家，因2005年持牌人去世而被收牌，得過廣泛報導。

今日伊利近街，新食肆林立，係香港蘇豪區一部。蘇豪，就係英文SoHo音譯，即係South of Hollywood Road之意，即係荷李活道以南咁解。

類:中環街道
Bang!

**Bang!**（**嘭!**如鎗聲）係隻咭遊戲，背景係美國西部。主要畀四到七人玩。呢隻遊戲由2002年係Emiliano Sciarra設計。
Bang

**Bang**係拉丁字母，係象聲字，有如中文嘭字，係突如奇來嘅巨響，可以指：

*Bang!，一種咭遊戲
*大爆炸（Big Bang），科學家構想宇宙開端。
金星門

**金星門**（Kumsing Moon）係中國珠海一海門，響珠海唐家同淇澳之間，約莫響澳門以北十二哩。金星門東通去海，西通去唐家灣。門北係淇澳南芒角，門南係唐家銅鼓角。

金星門係天然避風塘，靠近珠江水。只有近淇澳一帶水域，可以畀大船入。

舊時英國走私鴉片會響度停泊。

## 橋
金星門建有淇澳大橋。

## 註
香港天文台

**香港天文台**（簡稱**天文台**；，縮寫**HKO**）係香港嘅政府部門同聯合國所屬世界氣象組織成員，專門負責香港嘅氣象觀測，亦兼任地震、授時、天文、輻射監測等事務，向香港市民發出相關嘅警告。香港天文台亦係世界氣象組織擔任網頁開發同操作嘅總負責氣象部門，以及聯合國世界氣象組織屬下嘅航空氣象委員，撰寫航空氣象文章嘅牽頭氣象部門。另外亦係世界氣象組織同聯合國亞洲及太平洋經濟社會委員會共同主持嘅颱風委員會成員。

## 隸屬
*1945年8月30號 - 1946年6月17號：英國皇家海軍及空軍
*1946年5月1號 - 1976年：輔政司署經濟科
*1976年 - 1997年6月30號：布政司署經濟科
*1997年7月1號 - 2002年6月30號：經濟局
*2002年7月1號 - 2007年6月30號：經濟發展及勞工局
*2007年7月1號至2021年6月30號：商務及經濟發展局
*2022年7月1號：環境及生態局

## 歷任台長

## 睇埋
*地下天文台

## 出面網頁

*官方網頁
*  
*  
*  
*  
*